

Ručni rad 


Odijelce za ljeto i plažu 



Danas donosimo pred naše vri- 
jedne domaćice jedno vrlo prak- 
tično odijelce, koje ne smeta 
djetetu ni kod igre u pijesku ni 
u vodi, a ujedno drži djetetu i 
potrebitu toplinu. Naš nacrt vri- 
jedi za djecu od jedne do dvije 
godine. 

Potrebno nam je 100 grama 
modre vune, malo bijele i tri 
gumba. Pletemo u tri razna 
uzorka. 

1. Jedan pravo, jedan krivo, 
jedan pravo i t. d. 2. Uvijek pra- 
vo. 3. Jersey: jedan red pravo, 
jedan red krivo. 

KAPUTIC. Leđa. — Načini- 
mo 70 očica od modre vune. Ple- 
temo 8 redova: 1 očica pravo, 1 
očica krivo i t. d. Onda 7 puta 
po 2 reda jersey modrom vunom, 
između kojih redova umećemo 
po 2 reda bijelom vunom, ple- 
temo 1 red krivo, 1 red pravo. 
Onda nastavimo s modrom vu- 
nom. Pletemo 16 redova jersey, 
dalje oduzimamo sa svake stra- 
ne po 1 očicu u svakom redu, a 
po 2 očice u svakom 5 redu ta- 
ko, da kroz 20 redova oduzmemo 
24 očice. Na 18 cm visine skupi- 
mo sve očice na jednu sigurnicu. 

Prednji dio. — Načinimo 
38 očica. Pletemo 8 redova: 1 
očicu pravo, 1 očicu krivo. Onda 
pletemo kab na leđima s mo- 
drom i bijelom vunom izmjeni- 
čno, ali 6 prvih očica nastavimo 
dalje plesti s modrom vunom: 1 
pravo, 1 krivo. Izrez za rukav 
radimo jednako kao i na leđima. 


Kad smo ga napravili 18 cm vi- 
soko, skupimo očice. Drugu po- 
lovicu prednjeg dijela radimo 
kao i prvu. 

Rukavi. — Napravimo 50 
očica. Radimo 6 redova: 1 očicu 
pravo, 1 očicu krivo, na svakoj 
strani reda dodajemo po 1 oči- 
cu. Dalje pletemo jersey, u 5 
redu dodamo opet po 1 očicu 
sa svake strane. Kad nam je ru- 
kav 4 cm dugačak, oduzimamo 
na svakom kraju svakog reda po 
1 očicu sve, dok nemamo 10 cm 
u svemu. Sve ostale očice sku- 
pimo opet na jednu sigurnicu. — 
Drugi rukav načinimo na isti na- 
čin. 

Sada skupimo sve očice na iglu 
i pletemo još 6 redova 1 očica 
pravo, 1 očica krivo, pa onda za- 
vršimo. Naprijed ćemo prišiti 1 
gumb, s druge strane napravi- 
mo s kačkalicom rupicu za 
gumb. Sve dijelove sašijemo. 

GAĆICE. Prednji dio. — 
Napravimo 70 očica. Osam re- 
dova pletemo: 1 očicu pravo, 1 
očicu krivo. U zadnji (koju će- 
mo rastumačiti) umećemo kao i 
na kaputiću bijelom vunom ple- 
tene pruge. Plavom vunom ple- 
temo jersey, a bijelom 2 reda 
pravo, 4 puta. — Počnemo plesti 
jersey s jednim redom krivo, 
drugi red pravo. Pletemo za 
jednu polovicu 27 očica; za onaj 
dio između nogu: 2 očice zajed- 
no, 12 očica, 2 očice zajedno; 27 


očica za drugu polovicu. Dodaj- 
mo 1 očicu na kraju svakog reda. 
Treći red i svi redovi s krive 
strane pletemo sve očice. Četvr- 
ti red pletemo: 28 očica, 2 oči- 
ce zajedno, 10 očica, 2 očice za- 
jedno. Šesti red pletemo: 29 oči- 
ca, 2 očice zajedno, 8 očica, 2 
očice zajedno, 29 očica. Osmi 
red pletemo: 30 očica, 2 oč. za- 
jedno, 6 očica, 2 oč. zajedno, 30 
očica. Deseti red pletemo: 31 oči- 
ca, 2 očice zajedno, 4 očice, 2 
očice zajedno, 31 očica. Dvana- 
esti red pletemo: 32 očice, 2 oči- 
ce zajedno, 2 očice, 2 očice za- 
jedno, 32 očice. Četrnaesti red 
pletemo: 33 očice, 2 puta po 2 
očice zajedno, 33 očice. Šesna- 
esti red pletemo: 34 očice, 2 oči- 
ce zajedno, 34 očice. Trokutić 
između nogu je završen; moramo 
imati 69 očica na igli. Nastavi- 
mo s modrom vunom i sve ple- 
temo jersey. Sa strane dodaje- 
mo samo u svakom 6 redu po 1 
očicu na oba kraja. U sredini u- 
zmemo 2 očice zajedno s prave 
strane i opet 2 očice zajedno, 
kad se vraćamo. Kad je radnja 
12 cm duga sa strane, ne smije- 
mo imati više nego 52 očice. Na- 
činimo još 3 cm: 1 očica pravo, 

1 očica krivo (oko 12 redova). 
Završimo očice. Leđa učinimo 
isto tako. Sašijemo oba dijela. 

Naramenice. — Načinimo 
8 očica. Pletemo: 1 pravo, 1 .kri- 
vo. Pletemo 10 cm. Onda nači- 
nimo još jedan takav komadić. 
Spojimo ih sa 8 očica. Pletemo 

2 cm sve očice (3 x 8). Onda 
završimo 8 srednjih očica, a on- 
da najprije jedan trak učinimo 
15 cm dugačak, završimo ga. 
Isto tako i drugi. Prišijemo na- 
ramenice sa stražnje strane, a 
naprijed prišijemo 2 gumba, na 
koja ih nakapčamo. Z. L. P. 


Naslovna slika : 

Majica i dijele 

Foto Corso, Zagreb — Roleflex 

Sva velika djela potječu izz majčina srca 

Napisala Zlata Crnčić 


»M a j k u i Bog ima,« veli naša poslo- 
vica, a poznate su riječi jedne naše narodne pje- 
sme: »Mila majčice, bijela crkvice!« Ako naš 
narod ovako veže pojam majke s pojmom Boga 
-u crkve, najbolji je to dokaz, da je našemu na- 
rodu majka prava svetinja i da visoko cijeni 
majčin rad za uzgoj svog potomstva i za etičko 
podizanje čovjeka. 

Badalić pripovijeda u 
jednoj svojoj pjesmi, 
kako nije poznavao 
majke, kako mu je pre- 
rano umrla, a tu pje- 
smicu svršava ovim ri- 
ječima: 

»Ja ne znam, što si sve mi 
bila, 

A1 ipak srce moje sluša 
Utješljiv ovaj s neba jek: 

U tebi živi majke duša 
I živjet će s tobom vijek.« 

Svaki čovjek može 
reći: »U meni živi 
majke duša«, jer 
majka nosi dijete pod 
Svojim srcem, hrani ga 
svojim mlijekom, i di- 
jete mora da naslijedi i 
neka njezina duševna 
■' svojstva. Zato i veli naš 
narod: »To je čo- 

vjek usisao s maj- 
činim mlijeko m.« 

U prvim godinama 
djeteta ulijeva majka u' 
dušu svoga čeda mno- 
go* od svoje duše. Kad majka sklapa ručice 
djeteta na molitvu, koju još dijete i ne ražu 
mije, kad mu u obliku raznih priča pripovijeda 
o vječnoj pravednosti, o ljubavi i svemogućno 
sti najsavršenijeg bića, koje upravlja svijetom, 
ulijeva u dušu djeteta prve klice vjerske i eti- 
čke svijesti. Dok majka nosi maleno i nemoć- 
no dijete na svojim rukama, majčino je krilo 
prvi topli i nježni dom djeteta. Poslovica kaže: 

»M e k a n o j e k r i 1 o materino.« 

Taj osjećaj, j;tri ga dijete osjeti u naj nježni- 
je doba na krilu majčinom, proširi se kasnije 


i ojača u ljubav prema domovini, koja ga hta- 
ni i brani, kao što ga je u djetinjstvu hranila i 
branila majka. Kao što je majka odgojila svo- 
je dijete, da ono nju ljubi i poštuje, da bi za 
nju i život dalo, odgojila je ta majka i čovjeka, 
koji će, isto tako ljubiti požrtvovno i svoju do- 
movinu. I po tom je majka temelj domovine. 

Majka uči dijete ho- 
dati, govoriti i pazi na 
svaku njegovu riječ. 
Majka je prvi u- 
čitelj djeteta. Na 
krilu majčinom 
prva je škola dje- 
teta. Majka je pr- 
vi odgojiteljdje- 
c e. Ako majka ima više 
djece, ona nastoji da 
sva djeca njezina žive u 
ljubavi i slozi međusob- 
no i sa Svima, s kojima 
dolaze u vezu. Ulijeva u 
njihove duše prve klice 
osjećaja dužnosti, odgo- 
vrirnosti, pravednosti i 
ćudoređa — klice stupo- 
va, na kojima počiva: 
poredak, mir i čvrstoća 
društva i država. 

U tome opreznom ra- 
du mora majka djecu 
hvaliti i koriti, kazniti i 
nagrađivati i tako maj- 
ka nije s a m o p r- 
v i učitelj, ne g o 
prvi sudac i upravnik. 

Ako je majka znala djeci u dušu ucijepiti ne- 
sebična načela: podaj gladnome od svoga kruha, 
pomozi bratu i drugu u nevolji, onda je majka 
izgradila puteve, na kojima se dolazi u veliko 
svijetlo razumijevanja zapovijedi: 

»Ljubi bližnjega svoga kao sa- 
m o g a seb e!« '■* 

Takva ljubav prema bližnjemu najveća je so- 
cijalna krepost, u kojoj čovjek u švako’m čo- 
vjeku vidi brata, to je krepost, koja ruši ogra- 
de neprijateljstva, koje rastavljaju ljude raznih 

plemena, vjera i naroda, krepost, koja jedino 
može dovesti do oživotvorenja vječnoga mira. 

Uočivši sve ovo, razumljiva je psihološka 
istina rečenice: 

»M ajka drži tri ugla u kući.« 

Jer majka je u obiteljskom domu svećenica, 
koja trajno čuva i podjariva moralnu, etičku va- 
tru, koja izgrađuje sve one socijalne, etičke i 
moralne stupove, na kojima počiva zajednica 
obitelji, plemena, naroda, na kojima počiva sta- 
bilitet država. 

Sav idealizam i žar, koji je dao hrvatskom na 
rodu onu moralnu snagu, kojom je u tisućljetnim 
borbama mogao održati iskru narodne slobode, 
imao je svoj oslonac u obitelji. Ona je našemu 
narodu bila uvijek sveta. A hrvatska majka je 


uvijek znala visoko nositi porodični idealizam. 
Rad takvih majka ostaje obično — kaže se — ; 
neopažen, ali kao što se ne vidi sila kohezija, 
koja iz atoma gradi jaka tjelesa, tako je i maj- 
čina ljubav za javnost nevidljiva, ali društvo, 
narod, domovina, osjeća ono, što je majka svo- 
jim odgojem i svojim srcem izgradila. U tome 
i jest velik poziv i velika zadaća majke. Zato i 
kaže Englez Smith: »Sva velika djela 
potječu iz srca m a j k e«, a Napoleon je 
rekao: »Majka je uzgojni sistem u 
jednoj riječi.« 

To znači: Ne pomažu svi ti sistemi o odgoju 
djece, što su ih napisali veliki filozofi i pedago- 
zi, ako ne odgajate i u školama djecu onako, 
kako dobra majka odgaja djecu u obitelji. 


liovela za majčin dan 


Mati 


Sumrak, vjesnik noći i mira, donio je mno- 
štvo ljudi na ulice u središtu grada. Jednima je 
navijestio, da su svršili posao i da se mogu ve- 
seliti zasluženom počinku, a drugima da je eto 
na koncu prošao dosadni dan i da su taksametri 
spremni, da ih odvezu u kavanu, operu ili kino. 

Svaki se na svoj način veselio noći, svak se 
žurio. I u toj žurbi nitko nije primijetio siro- 
mašnu jednu ženu, koja se je s djetetom na ruci 
probijala mnoštvom. 

Bila je bosa. Na glavi joj crn rubac, preko ra- 
mena torba. Iz blijedog joj i ispaćenog lica 
sjaju začudo žive, sjajne, crne oči. 

Ona izađe iz središta i zaputi se jednom po- 
krajnom mirnom ulicom. U ulici veoma malo lju- 
di, tek projuri koji auto, koji čo'vjek uđe u ku-. 
ću. Najednom žena začuje za sobom korake, pa 
stane i ispruži ruku. K njoj - je dolazila neka 
dama veoma elegantna, vitka -i nekako stroga. 

»Milostiva, prosim vas,« prozbori bijednica i 
upre u damu svoje dirljivo lijepe oči molećim 
pogledom. Dama se zaustavi. 

Ugodan miris parfema okruži prosjakinju. 
Jedna ruka u crnoj rukavici otvori torbicu i iz- 
vadi novčarku. Novci zazveče i u taj čas okrene 
se mališ s prosjakinjinih ramena i sretne se s 
pogledom gospođe. Njegovo se maleno punašno 
lice razvedri, i on se nasmiješi gospođi dobro- 
ćudno i prijateljski. 

»Je li to vaš mali?« upita gospođa i izvadi de- 
set dinara. 

»Jest, milostiva, Bog vam daj zdravlje i sveta 
Bogorodica!« 

»Imate li još djece?« 

»Imam još četvero!« 

»A što vam je muž?« 

»Siromah slijep, jadan, milostiva, jadan!« 

»A zašto,« reče dama i zamisli se. Onda di- 
gne glavu i upre u mališa dug ispitljiv pogled, 
pa onda opet pogleda ženu i zadovoljno se na- 
smiješi. 

»Znate što, dođite sutra k meni, pripravit ću 
vam neka stara odijela. Ovo je moja adresa.« 


Napisala Vjera Jakšić 

Jedna se fina bijela hartijica sa zlatnim nat- 
pisom nađe u tvrdoj tamnoj ruci uboge žene. 

Koraci elegantne gospođe zazvonješe ulicom, 
i sirota pođe dalje. 

Drugi dan osvanulo je jutro malko maglovito 
i hladno. Prosjakinja je došla u kuću one veli- 
kodušne gospođe, gdje su joj dali jesti, a dije- 
te joj uzeli, svukli i okupali. Gospođa se sve smi- 
ješila, nosila dijete, kao da je njeno, obukla ga 
u čisto poput snijega bijelo odijelce. Stalno je 
nešto pričala sa služavkom, odabirala odijela, 
a lice joj je od zadovoljstva sjalo. Napokon re- 
če ženi dajući joj zamot hrane i odijela: 

»Evo vam, što sam obećala. Kadgod budete ne- 
što trebali, možete se na nas obratiti, a maloga 
ćete ostaviti kod nas. Mi smo ljudi bez djece, 
a vi ih i onako imate dosta.« 

Prosjakinji ispade žlica iz ruke. Usne joj za- 
drhtaše, a u grlu ju nešto stegne, kao da će ju 
ugušiti. Baci pogled na dijete, problijedi kao 
krpa i stisne usne. Gospođa ju promatraše. 

Desetak sekundi vodila se teška borba u duši 
matere. Desetak sekundi piljila je ona u mališa 
ukočena sva, kao da se pretvorila u svoja dva 
oka, u kojima je nešto sijevalo. Gospođa se 
sasma preplaši toga pogleda. Onda se na licu 
prosjakinje pojave dvije suze, i počeše kliziti 
niz oronulo blijedo lice. 

»Ne . . . milostiva, ne mogu. Oprostite meni 
bijednici, vi ste tako dobri, ali ja ne mogu,« 
jecajući reče žena gledajući gospođu opet onako 
moleći, kao onda na ulici. 

Gospođa joj pruži mališa. 

Žena ga s nježnošću privine k sebi na grudi, 
i opet joj na oči grunuše suze. 

»Zbogom, milostiva!« reče gospođi i ustane. 

Bez riječi odprati ju dama đo vratiju. Tu se 
žena još jednom okrene i prošapće: 

»Oprostite!« a licem prosu joj se sretan smi- 
ješak po tragovima netom prolivenih suza. 

Otmjena gospođa ostala je u svom sjajnom, 
ali hladnom i pustom stanu sama, a ulicom žu- 
rila se sjajnih očiju sa žarkom ljubavi u srcu 
— mati . . . 

Kad svibanj procvate 

Kad se stavu od jesena maži, 
viruj, dušo, da to nisu laži! 


. Običaj, da se na prvi dan svibnja usađuju li- 
snata stabla pred kućama, spominje se u hrvat- 
skim krajevima prvi put prije četiri stotine go- 
dina. U latinskim varoškim računima »varoši 
Gradca kod Zagreba« nalazimo među različnim 
stavkama g. 1538. jednu, koja se tiče tog obi- 
čaja: »Isto za stabla majke zvana dao sam 
D 12. Zatim g. 1557.: Uoči svetih Filipa i Ja- 
koba apostola majke kupih for. — din 14.« God. 
1558.: »U utorak po Markovoj vesniku (starje- 
šini) iz Gračana za nošenje majaka k Filipovoj 
dao sam for. — D 12.« Konačno g. 1559.: »Kme- 
tovima gračanskim, što su donijeli majke za 
svetkovinu Filipa i Jakoba dano je for. — din 
13.« Laszowski (Monumenta, Zagreb, XIII. 9, 41, 
53, 65) tumači tu riječ kao borovo ili jelovo sta- 
blo za svetkovinu Filipa i Jakoba. 

Riječ majka u ovom slučaju izvedena je od 
maj (jer Jakopovo dolazi na prvi dan maja) i 
živi i danas u Međumurju u obliku majga. Tako 
Šimun Vlahov u svom malom putopisu »Među- 
murjem, Podravinom i Kalničkim krajem« (Za- 
greb 1937., 12) pripovijeda, kako je u Vratišin- 
cima vidio pred jednom kućom, kako dižu stup 
oko osam metara visine, koji je na vrhu okićen 
smrekom i razne boje vrpcama od papira. Takav 
stup, koji zovu majga, postavljaju pred kućom 
zaručnice uoči njena vjenčanja u crkvi i ostave 
ga ondje tri dana. Taj običaj, kako pripovijeda- 
ju, bio je nekoč po čitavom Međumurju. 

Običaj na prvi dan mjeseca cvijetnja ili svibnja 
potanko i vrlo zanimljivo opisuje 1536. zadarski 
pjesnik Petar Zoranić u svom pastirskom alego- 
rijskom romanu »Planine«. Pjesnika, koji na 
svom izletu u Planine noći kod jednoga pastira, 
probudi u zoru »glas jednoga rožka umićo tuli- 
kajući«, a poslije toga trubljenja kliče pjesma: 
»Slaviću ki v zori — mej zeleni bori — u slatki 
sanori — mimošne tuge tve počitaš (nabrajaš) žu- 
bereć.« 

Nato Sladmil pastir govori pjesniku: 

»Stani i ti, Zorane, da i mi k družbi idemo, jer 
u ovo jutro, ko jest prvi dan miseca cvitnja obi- 
čaj jest svojim najdražim ljubovcam pridvratja 
cvitjem i mirisnimi želji potrusiti i visoke grane 
vitih jel obtrcane (okićene) cviti razlikimi na uli- 
cah prid njih vrata usaditi i tuj svoje želje i lju- 
bveni uzroci u pisnih pojući izreći. Nut kako Jer- 
slav ni bil lin uraniti i svojoj ljubovci čast i slavu 
prikazati, čast darom, slavu petjem.« 

»I to govoreći opravismo se oba i van izašav- 
ši najdosmo mnogih mladićev spravljenih s kita- 
mi i cvitjem, z guslami, s citarami i s rebegami i 
surlami, za pojti svaki svojoj, kako običaj biše, 
čast prikazati. S njimi se đake uputismo i ne vele 
ulicom prošad ustanovitivši visoku granu vite jele 
i svu ulicu potrusiv cvitjem najpri jedan rožkom 
potulika za izbudit one, ke htihu da pisance sliše, 
od kih more biti nika čekajući još usnula ne biše. 


napisao Antun Šimčik 

Tad naredivše peti, brat Sladmilov Ljubmil poče: 
,Ljubvena božice, — prijazna Danice, — odkri 
slavno lice, — ispustiv jasni zrak — upri onu 
v oči!’ 

Dospivši Ljubmil pisancu, spraviše se i nikur 
liko odašadši na tretom mistu kako na prvanja 
pridvratja jelu usadiše i ulicu cvitjem potrusiše. 
Tada kupno svi u rožke, gusle, surle, rebege i 
citare udriše i skupa zvoneći (svirajući) jedan 
smisan, dali umić zuk činjaku inarejen, ki niku- 
liko pozvonivši, pak jedan mladić, jime komu, 
kako mi rekoše, Poljko biše tuj iz susednjih se- 
lov mnogo umić i spraviv se ča j’ triba, tako 
kliče: 

,Stan, Zoro urešena — i ličca ljubvena — bila 
i rumena — odklon od tvojega — Titona sta- 
roga!’ . 

Dospiven Poljkov poj i na druga pridvratja 
došadši i usadiv jelu kako inude, tako umiće 
i ljubko narešeno Slavko kliče: ,Sin’, sunačce 
oboje, — i nebesko i moje, — da se vidi ko je 
— vaju (od vas) već jasnije — i već kriposriije!’ 

Za vrime ko Slavko pojaše, ina družba, jer 
jur sunce zlatom glavom prosivaše, ča brže mo- 
goše mnoge jele usadiše na rejena mista i to- 
likoje ulice cvitjem i mirisnimi želji potrusiše, 
tako da kada se rasvanu, ulice sve ostaše če- 
stito mirišući od dublja, kako da bi dubrava 
bila.« 

Kad je mladić ovako postavio jelu ili maj 
kojoj djevojci pred kućom, znalo se, kakve 
osjećaje goji k njoj i po tom se sudilo, da ima 
ozbiljne namjere. Ovaj običaj drži se i danas u 
Hrvatskoj na različnim mjestima. Na Krku u 

Dragi bio je običaj prve nedjelje svibnja po- 
sebnim obredom blagosiljati maj, to jest sta- 
blo. Taj obred vršio še prije u Svetom Jurju, 
od kojega su sada još ruševine. (Prijepis toga 
blagoslova iz glagolske matice ima pop Vinko 
Premuda.) 

Na Hvaru mladići nakite velike grane od ja- 
sena ili bajama vrpcama, voćem, narančama, 
jabukama, katkad dodadu i koje pismo ljubav- 
no, i to usade djevojci na kuću, na prozor ili 
na krov. Mjesto toga znadu ukrasti pitere (lon- 
ce, petnjake) s cvijećem i to odnijeti svojoj 
djevojci na prozor. Momku, koji se popeo na 
kuću po ljestvama, znadu obijesni drugovi od- 
nijeti ljestve i on onda ostane na krovp zajed- 
no sa svojim »mažem«. Ako hoće komu nabu- 
hit (osvetiti se), onda mu mjesto maža (nom. 
njož, od talijanskog maggio) za porugu zna- 
du usaditi drvo smrdelja ili koprive ili smokvu, 
što je osobito uvredljivo, jer smokva u go- 
voru znači i uskratu, odbijanje. Kad postav- 
ljaju mož, onda pjevaju: 

Kad se stavi! od jesena mazi! 

viruj, dušo, da to nisu laži! 

A postoji na Hvaru (na pr. u Dolu) čitava 
svibanjska ljubavna lirika, koja počinje nave- 
Če uoči 1. svibnja stihovima: »Na dobro ti do- 


ša, prvi dan od maža, Nek ti se vesele svi 
anđeli od raja!« 

Ovaj običaj ima podrijetlo u grčkoj i rimskoj 
starini, kad su na kuće i staje usađivali grane 
i stabalca za obranu od bolesti i zlih duhova. 
Danas se taj običaj sačuvao na Duhove i na prvi 
dan svibnja i na Božić i raširen je val jada svuda 
po Evropi. Nekoć su se takva stabla usađivala 
i na Ivan je, o sredoposnoj nedjelji Laetare, na 
Grgurovo (12. ožujka), na Svijećnicu i Mlado 
Ljeto. Često su taj čin popraćivali basnom o vje- 
štici, da prije mora prebrojiti lišće na drveću 
nego naudi toj kući. Negdje vjeruju, da ta sta- 
bla čuvaju od groma. Obično ga ogule, — tako 
na primjer u češkim zemljama, — da se vje- 
štica ne bi zavukla pod koru, a ostave samo vrh 
i okite ga vrpcama. 

Ovake majke postavljali su mladići, poje- 
dinci ili u skupu, ne samo djevojkama, nego 
kao počast i drugim odličnim osobama, kao žup- 
niku, pa i Svetoj Mariji i Bogu. U Franciji usa- 
đivali su »mai« pred dvor kraljev i kad je g. 
1610. pred Louvreom takav maj sam od sebe 
•pao, smatrali su, da to sluti smrt Henrika IV. 

Oko majke, koja je bila postavljena na jav- 
nom mjestu, držala se na prvi dan svibnja pučka 
svečanost sa plesom i svirkom. U sredovječnom 
Zagrebu takve zabave priređivale su se na trgu 
pred crkvom Svetoga Marka. 


novela „ Obitelji “ 


Osveta 


»Ej, hoćeš li otići odavle, banditu, da te više 
ne vidim!« 

Farmer je pucketao svojim bičem prema jed- 
nom deranu, koji je bježao. Bio je to neki mla- 
di Indijanac, koji je bio iznenađen kad je. švr- 
ljao oko haciende. U to se vrijeme naime više 
puta dešavalo, da koji mladi Indijanac ukrade 
konja ili bika sa pašnjaka. Ti su mladi Indijanci 
bili ktod joga vrlo ocMžni i lukavj tako da su 
se farmeri' tek velikom mukom rrtogli obraniti 
te napasti. ' >‘~" 

Nakon što je dosta odmakao, deran se za- 
ustavi, podigne šaku u pravcu farmera, koji ga 
je nagnao u bijeg, i zaUrla u svom jeziku: 

»Doći će dan kad će, Fifolah biti jak i ne će 
se više bojati tvoga biča. Taj dan će tvoja dje- 
ca drhtati pred njim, jer će on biti smion kao 
veliki orao bkia, a ona će biti plaši jjivac poput 
žena.« . V 

Iza toga nastavi trčati pun bijesa i razjaren, 
što je mogao biti iznenađen on — sin Taluefa, 
najvećeg poglavice plemena. 

Uto vHjem§ je Firolah imao -tiinaest godina. 
Farmer, kdji^ ga , je tako sramotno protjerao, 
zvao se .lolni Bhjl. Firolah je morao zapamtiti 
to ime, jer*-«, pameti svakog Indijanca dvije 
stvari ostaju- zauvijek urezdhe i to imena pri- 
jatelja i" ona neprijatelja... Firolah je bio In- 
dijanac, te je zapamtio ime Johna Balla kao 
ime čovjeka, koji mu je prouzročio prvo poni- 


n a pisao Jeart Mortfelt 

ženje: on, Firolah, pobjegao je pred njegovim 
bičem. 

Dani i noći prođoše neizmjernim nebom, koje 
baca odsjev čudna života na Pampu i njezinu 
divlju visoku travu. Mjeseci prođoše za mjese- 
cima. 

Došao je svečani trenutak, kad je Firolah 
prošao teški ispit hrabrosti. Taj dan je postao 
pravim Indijancem. Sin dostojan svojih rodi- 
telja, o čijim se je zaslugama i ratničkim vrli- 
nama govorilo u jeci tamnih klanaca Brda. Fi- 
rolah je primio od velikog vrača oznaku, koja 
je pokazivala svima, kako je on vrijedan da 
kod odluka vijeća u svojstvu potomka pogla- 
vica . . . On je primio karabinku. 

»Budi ponosit, moj sine,« rekao mu je veliki 
vrač, »i služi se tim oružjem, koje nosi dalje ne- 
go strjelice naših najboljih strijelaca, samo da 
te poštuju i da te se boje kao pravog Indijanca. 
Budi dobar, ali se sjećaj nepravda. Budi nemilo- 
srdan prema kukavicama, ali plemenit prema 
hrabrima, koje budeš pobijedio. Priznaj veliči- 
nu onome, koji ti je pokaže, bez obzira na to 
što ti je neprijatelj, samo ako je dostojan da 
ti dotakne ruku u znak prijateljstva.« 

Firolah primi savjete srcu, skoči na konja, 
koga su mu doveli v A onda pred sakupljenim 
plemenom izvede: peke vježbe i zamahne dvaput 
kopljem prema nepoznatom te odjuri usred 
burnih poklika svoje braće i svojih starijih: 

Jahao je dugo vremena opojen jasnim zvu- 
kom potkova svog mustanga po zemlji otaca. 
Da odtereti opremu svog mustanga, a da mu 
ujedno pokaže, kako njegov gospodar nije gru- 
bijan nego prijatelj, siđe s konja i podraga ga 
oko vrata. Maštajući pogleda svježi trag svo- 
jih ratnih mohasina i zatim sjede. 

Bijaše neprestano ponosit, da je sada ratnik. 
Njegovi su mohasini to dokazivali. Ali . . . no- 
sio je na srcu jednu veliku nepravdu. On, Firo- 
lah, morao je jednom pobjeći pred bičem. On 
je još i sad osjećao bi jedilo srama na svome 
čelu. 

Morao je učiniti jedno junačko djelo na prvi 
dan svog proglašenja ratnikom i braniocem ple- 
menskih urgivama. Jedno junačko djelo? Dugo 
je ispitivao pušku i bodež, što mu ih je dao ve- 
liki vrač. 

Da donese večeras plemenu skalp jednog bi- 
jelca? Ne će li to biti jedno junačko djelo! . . . 

Ah! John Bali . . . Firolah ga još nije zabo- 
ravio. 

»Hugh,« promrmljao je mladić. Naglo skoči 
na svoga mustanga, koji ga je promatrao po- 
gledom punim miline i potjera ga prema ha- 
ciendi, za koju je znao, da je udaljena oko 3 
milje odavle na jug. 

Njegov nož za snimanje skalpova, bio je 
svježe nabrušen. Sve mu je obećavalo lijepu 
osvetu. Kad ga bijelac spazi, bit će već preka- 
sno. Šta više on bi ga znao potražiti i ubiti u 
sredini njegove obitelji. 

Firolah zađe u brda. On je znao, da će po- 
slije ovih stijena, koje je sada imao pred so- 
bom, naći ugodnu stazu, kojom će krenuti do 
raucha, onu stazu, kojom je on jedne večeri po- 
gnut od stida bježao pred bičem. 

On je išao sav utonuo u svoja razmišljanja 
i pustio je čak i uzdu svoga konja, kad se izne- 
nada uspravi na stremenu. Prigušeni krik je do- 
pro do njega. Zaokružio je pogledom oko sebe 
i najednom opazio u udaljenosti od dvadeset 
koraka kondora, koji se je dizao u uzletu no- 
seći u pandžama nekakvo breme... Dijete! 

No to je dijete bilo plavokoso i obučeno kao 
što su obučena djeca bijelaca . . . Bijelci . . . Lju- 
di one rase, kojoj je pripadao i onaj koji ga 
je uvrijedio, onaj, kojega je on išao kazniti. 

Oklijevao je. Kondor je lebdio raširenih kri- 
la iznenađen tim i za njega prilično teškim te- 
retom. Firolak protra trepavice, krzmaše još 
koji čas, a zatim stisnu karabinku i prisloni 
kundak na lice. Opali bez krzmanja. 

Kondor udari krilima, zatim poče padati i to 
postepeno ne puštajući plijena iz pandža. Fi- 
rolak ga je pogodio u krilo i tako sudar sa 
zemljom kod pada nije mogao naškoditi dje- 
tetu, jer nije bio jak. 

Pritiščući konja koljenima požuri ga prema 
mjestu, gdje je kondor pao. Tu nađe kondora 
sa pandžama zadrtim u košulju djeteta. 

Uze plavokosog dječarca na svoje pobjedni 
čke ruke. Derančić je mogao imati 3 godine. Na- 
smiješi se na Firolaka i poče tepati neke riječi. 
Indijanac ga je brižljivo pregledavao, kad začu 


buku koraka i brzo se okrene. Neki bijelac je 
dolazio prema njemu mašući rukama. Bez pro- 
mišljanja stisnu bodež i stavi dječarca na ze- 
mlju. Bijelac dotrča dignutih ruku i izgledalo je, 
da želi time izraziti neke znakove nježnosti. 

»Njegov otac,« pomisli Firolak. 

»Hvala prijatelju . . . hvala prijatelju,« vikao 
je čovjek trčeći, »ti si spasio mog sina!« 

Mladić se nasmiješi. Bijelac mu zahvaljuje. 
On pomisli, kako je život uistinu smiješan, kako 
možeš biti uvrijeđen od bijelaca i istovremeno 
ti bijelci mogu zahvaljivati. 

Iznenada nestade s njegovih usta ironičkog 
smiješka: on prepozna u osobi ovog oca, koji 
mu je zahvaljivao, Johna Balla. Bijelac je bio 
pred njim i zahvaljivao pružajući mu ruku: 

»Kako se zoveš, da te mogu blagosiljati. Ka- 
ži mi tvoje ime.« 

Mladi ratnik se je zagledao bijelcu u lice i 
nije odgovorio ništa. Strašan se unutrašnji su- 
kob odigravao u njemu. Onaj, kojega je on 
htio kazniti, bio je ovdje pred njim bez nepo- 
vjerenja i pružao mu je ruku zahvalnicu. 

Pogleda dijete, što ga je spasio. Ono se smi- 
jalo. Pogledao je oca, koga je htio ubiti, taj 
je bio bez oružja. Uzdahne duboko i kako ga 
je farmer još uvijek zaklinjao da kaže svoje 
ime, skoči u sedlo i udaljujući se dobaci mu kao 
krik pobjede: 

»Ja sam Firolak!« Zatim iščeznu u vrtlogu 
prašine. Bio je ponosan, jer je njegov neprija- 
telj iskazao prema njemu dug zahvalnosti. 

ANKETA „ OBITELJ I “ 

ŽENA MOŽE BITI DOMAĆICA I UMJETNICA 
Bt. 17. 

Moje zvanje? No, sad sam u neprilici što da 
kažem! Do podne sam kućanica, pretežno kuha- 
rica, poslije podne umjetnica odnosno slikarica, 
uveče pak čitam, šijem, idem na sjednice i t. d. 

Meni ovako mješovito zvanje nije na odmet, 
jer mi se čini da jedno zvanje drugo popunjuje. 
Koje mi je zvanje zanimljivije? Slikarstvo sva- 
kako. 

Svi jesna da kućanskim dužnostima stavljam 
kapital na kamate kod moga muža, svaki mi taj 
sitni rad izgleda ljepšim. 

Ne ću da mislim na razne neprilike, kao što je 
na pr. prezir ili podcjenjivanje sa strane mno- 
gih muškaraca, onda oganj, dim, para, prašina i 
druge okolnosti (dok ovo pišem strepim, da mi 
što ne zagori), već naprotiv ogledam se po ku- 
hinji slikarskim i duhovnim očima, pa se divim 
slučajnim kompozicijama, divno usklađenim bo- 
jama i njihovim rafiniranim prelazima, intere- 
santnim oblicima raznih »tihih priroda«. Uži- 
vam u raskošju refleksa metalnog suda. Veseli 
me sunce i kad zapjevaju moje ptičice. Ushićena 


sam na njihovo raznobojno perje metalnog od- 
sjeva. Razmatram o Bogu, njegovoj stvarala- 
čkoj moći, o njegovoj dobroti, po kojoj nas je 
svim tim bogatstvom obdario. Kad gledam sjaj- 
ne boje titravog ognja, sjetim se duša čistilišta, 
ali jao! i pakla. Uživam u spoznaji, da ću sebi 
najčistije, najzdravije i najtečnije hranu pripre- 
miti. Sretna sam za razliku od javnih namješte- 
nika, jer po svojoj volji imam stan, što se tiče 
mjesta, reda i namještaja. Imam prednost da 
lakše van izađem, u bolesti legnem, poslove ra- 
sporedim. Nemam konkurencije i t. d. 

Za ženu, već radi njezine biološke konstruk- 
cije, zvanje kućanice i majke je zgodnije. I baš 
radi spoznaje, vidim u tome volju Božju. Volja 
Božja pak mora nam biti sveta. 

Ipak ne znači da žena kućanica mora biti in- 
telektualno zapuštena. Mi vidimo mnoštvo uče- 
njaka, koji su imali dvostruko zvanje. Nezgodno 
je, što je brak u krizi. Bračna kriza pojavila se 
krivnjom djevojaka i mladića, ali glavni krivac 
jesu socijalni zakoni i socijalni položaj. Tko bi 
riješio krizu braka, riješio bi i žensko pitanje. 

Z e n a i d e B and u r 


Izvorni roman „Obitelji" 

VJEČNA ZARUČNICA 

NAPISALA JAGODA TRUHELKA (Nastavak) 


Slušala je Bože moj, iz sigurnog zaklona, bez 
opasnosti, što će joj od sada ispuniti sav njen ži- 
vot. I bilo joj je lijepo i dobro, kako ni sanjala 
nije, da bi joj ikada moglo biti i od puste sreće 
miješala je suze sa smiješkom. 

I slušala je još uvijek, kad je glas onkraj vra- 
ta davno već zamuknuo i koraci se odalečili i. 
najposlije u noći i zamrli. Nije tako ni primije- 
tila, kada ga je nestalo. U ušima šumio još uvi- 
jek njegov glas i malo prvo saslušane riječi: I 
samo se pitala u slatkom čudu, zar zbilja nju 


Osobito pazite što bolesnik pije! 

Ako Vam je ikako moguće, dajte mu za 
zdravlje i užitak čim češće najbolju pri- 
rodnu mineralnu vodu 

ONU SA CRVENIM SRCIMA. 

Ako sami bolujete ili se ne osjećate dobro, tražite kar- 
tom^ besplatni kupališni prospekt, u kojem imate i mno- 
ge korisne upute o zdravlju, smrtnosti, debljini, nor- 
nalnom porođaju i trudnoći, odnosu visine i težine te 
kalendar do 1980. godine! 

Uprava Radenskog ljekovitoga kupališta 
Slatina Radenci 
(kod Maribora) 


idu, njoj su namijenjene? Ne čuje više ni jeke 
izvana, a one žive u njenoj duši i pameti i osje- 
ća, kako im se odazivlje potpuno i bez otpora. 

Kako li je dugo ovako čučala i u tišini slavila 
prvu svoju ljubav? Osjećala ju je, tu prvu svoju 
sreću upravo do bola, a časovi prolazili ... Ni- 
kada se poslije nije morala sjetiti, kada je i 
kako je pošla u kuću, legla u krevet i zaspala 
snom do jutra, bez sanja i nemira kao dijete na- 
kon božićnjeg veselja. 

III. 

Nadošla jesen i s njom poslovi dovrh glave. 
Kud je bio već sam vinograd pa ono svoje njivice 
i napolice s Lulićkinom, tud sav svijet odjednom, 
kao nikoje još godine navalio narudžbama za 
svakovrsnu obuću i to taman kod Andrije Ma- 
vraka, kao da nema u varoši još i drugih maj- 
stora. Morao je' unajmiti još jednoga kalfu i 
dva šegrta, da bi se posao kako tako mogao od- 
valjivati, a kad ni oni ne stigoše na sve, prepo- 
ručivao je mušterijama svog jednog mlađega ko- 
legu, početnika majstora u glavnom sokaku hva- 
leći ga, da će im narediti isto kao i on, a možda 
još i bolje, što je bilo sasvim u stilu i karakteru 
Kumandrije. Kad se njemu našlo puno i previše, 
u redu je, da se podijeli s onim, koji ima manje. 



268 


Doduše taj toliki posao i raznolike brige iz- 
vanjske dobro su poslužile Kumandriji i njego- 
vu raspoloženju onih dana iza Male Gospojine, 
jer su ga odvraćale, da ne mora misliti na ono, 
od čega bi mu se samo i kod najletimičnijeg sje- 
ćanja uzbunila žuč i usijala glava, da ga je na- 
izmjence hvatao i bijes i nekakva budalasta tuga, 
zbog koje se i postidio i ljutio a na sebe samoga. 
A to je, kako se zna, naj neprikladni je stanje, jer 
sebe ne možeš ni opsovati ni izbiti, kako bi ga 
srce vuklo. Bacio se dakle u posao, kao da se 
htio u njemu utopiti, radio da se svijet nije znao 
dosta načuditi, kako to Kumandrija nema odjed- 
nom čak ni vremena, da se na uličnom susretu 
malo sa čovjekom prodivani, kako je to običaj 
između znanaca i prijatelja. Nije dospio ni ne- 
djeljom da ode Ivi u Podravinu, gdje je bio ipak 
stalan gost i po više puta u sedmici, i gdje su se 
pod skromnim krovom krčmice sastajali ne sa- 
mo viđenji majstori i mali građani, nego i go- 
spoda činovnici poradi dobre kapljice, koja je 
bila u Ive na glasu kao najbolja nadaleko i ši- 
roko. I ta je kapljica čak većom većinom rasla 
na Kumandrijinim lozama više Drave i njemu je 
ona baš tu u kutu polutamne sobe bila i najsla- 
đa, što je mogao da sluša njenu hvalu, a časovi 
uz nju najugodniji, kad ih je nesmetano provo- 
dio pušeći lulu i šuteći, a da njegova šutnja nije 
nikoga smetala. Pitaju ga prijatelji, što se pravi 
tako rijedak, nema ga na kuglani, nema ga na 
mobama ni komidbi, i da se možda ne misli od- 
biti u fratre? 

Andrija ne uzima za zlo dobroćudno zadirki- 
vanje; on se samo malo smješka, puši, pijucka 
i — dalje šuti! Onda šta ćeš, ljudi najposlije 
trzaju ramenima i utvrdivši, da je doista čudak 
te čudak, ostave ga na miru, baš kako mu je i 
godilo. 

Međutim taj se mir jedno veče baš ljudski 
raskolebao. Sjedio Andrija opet jednom nakon 
duljega vremena jedne večeri subotnje u Ive, 
kadli tamo se našlo i jedno mlado društvo mo- 
maka, što su bili uzeti u vojsku, pa sada slave 
svoj rastanak s domom i ulazak u junačke re- 
dove. Pilo se na veliko, ijujuškalo i galamilo 
još više, kako je već običaj od starine, pa naj- 
poslije i zapjevalo. Tad u jednom času Kum- 
andriju pogodilo iznenada, kao iz busije. 

»Oj jesenske duge noći . . .« taman, pjesma 
njegova, zaorila iz duhanom i vinom ohrapavi- 
lih grla i svu mu unutrašnjost raspali, kao kad 
u pepelom zapretanu žeravicu odjednom dune 
jak vjetar. 

U jedan hip nahrupe dugo potiskivane i si- 
lom uspavane uspomene i slike iz nedavne još 
prošlosti. Andrija u prvom vinskom stupnju ra- 
znježenosti i oslobođene fantazije, ugleda pred 
sobom, čega bi trijezan najmanje želio da vidi: 
Makar što je podbočenim rukama pokrio lice, 
dolaze mu pred oči slika za slikom. Vidi mobu 
i komidbu, vidi čađavu kuhinju i vatru na viso- 
kom banku, vidi naokolo po zemlji hrpe ku- 
kuruznih klipova, gdje se žute kao zlato, tamo 
se okomci po strani množe, oko razastrte po- 

njave čeljad mlada marljivo komi, pod prstima 
šušti komuška, sja se kao žuta svila, a čađavim 
zidovima, u nestalnom svijetlu tanke lojanice 
igraju sjene ljudi sablastivim kretnjama noćnih 
avetinja. šušti komušina, prašti kidana i trgana, 
zlatozrnati klipovi zvonkim glasom padaju na 
ponjavu, hrpa raste u vis, nekad poleti koji i 
preko sve kuhinje u nečiju glavu, zaleprši ne- 
kojoj djevojci pod nosom pramen kukuruzne 
brade ... I najposlije javi se i pjesma. A to je 
sada ono najgore — najljepše a najgore! te 
sad nema kuda, nego prigni šiju i podaj se mu- 
ci i čaru od vina i pjesme, od koje staje pamet! 
I što je već sam glas i napjev uzbudljiv i raz- 
dražljiv, još više one riječi. Što se trijezan ne 
bi usudio ni misliti, a kamoli izgovarati, u pje- 
smi svašta možeš i da slušaš i da kažeš. Čisto 
zastrepio, kao će se sada na iz one gužve sva- 
kakvih glasova podići onaj jedan jedini glas, 
zvonak kao zlatna žica, a tanak kao svila, jedva 
ga uho može uhvatiti. Podići će se malo po malo 
sve na više, a nad ostale izvijat će se iz bijela 
grla, što ga više nema, i neodoljivom čežnjom 
zabugariti sve više i jače, zabugariti o jesen- 
skim dugim noćima, »kad će dragi opet doći — 
ili doći ili ne doći — čuj me, dragi čuj . . .« 

I x makar grla hrapava, a soba, a krčma od 
dima i vinske duhe tako različita od slike pred 
djegovom dušom. 

Jedno je vrijeme slušao kao uzet, nepomičan 
na svom mjestu i sve ga jače grabilo za srce, 
dok mu krv najposlije nije uzavrela. No još mu 
nije smračilo mozak. Zato je i mogao u prvom 
naletu otpora i odupiranja da se svlada i digne, 
te udarivši samo šakom po stolu teturajući izle- 
tio napolje. 

Nasvježem zračku časom odahne naslonjen 

0 zid. Glava mu se pušta, nekako ga zrak nije 
odmah sasvim otrijeznio, slike se dalje redale 

1 rojile, glas brujio, onaj jedini srebrni glasak, 
što se tako nevjerojatno žilavo zakačio u nje- 
govom srcu i mozgu, da je nadglasao i ona pu- 
sta i pijana muškaračka grla . . . 

Kad mu je noćni značak počeo hladiti čelo, 
stalo mu se bistriti i u glavi. Je li on lud? Je 1’ 
mu kada prije dodijala ovakova napast? Šta se 
njega tiče i pjevanje i Marica i njena mater, što 
je zacijelo uzela na nišan onoga leventu - — da 
ih Bog ubije oboje i staru vješticu k toftie . . . 
Hoće joj se gospodskoga zeta, zato i dopušta, 
da Marici dolaze i đaci podravci tobože razgo- 
varaju se s njom i čitaju joj, jer je - — kako ve- 
le — ona najpametnija podravka, pa da će se 
Marica tako naobraziti, i moći dočekati i go- 
spodsku priliku a da ne će štetovati ni šivanje 
rukavica, jer ona može i jedno i drugo zajedno. 
I to Andrija tako morao nekad da gleda iz svo- 
ga kuta između kreveta, kad se ta bezočna mla- 
đarija kupila oko Marice, a njega i ne pitaju, 
on je isključen iz onoga kola, on je budala i 
neznalica, ne razumije ih i — zaviđa im i to 
njihovo učenje i Maričino slušanje i prigodične 
pametne razgovore . . . 

Andrija se sve jače žestio davajući oduška 
isprekidanim rečenicama i po kojoj nelijepoj 
psovki. Da da, njega je škola samo upropastila, 
jer da ju je mogao svršiti, mogao bi i on nešto 
da vrijedi, — pa bi i on smio koju da kaže u ta- 
kovu kolu. Ovako mu ostalo samo šilo i remen. 

Teško ožalošćen svojom sudbinom vratio se 
napokon u svoj neveseli momački stan da od- 
mah legne. Nego se najprije još dobro napije 
vina iz krčaga, napije, Bogo moj, dok ga ne 
ostavi i sjećanje i pamet i povali ga obučena 
i obuvena na svoj samotni log. 

Sjutradan osvanuo Kumandrija s teškom gla- 
vom. Već odulje nije ga bilo obladalo vino kao 
sinoć i vino i teške misli. Zato je jutros bio 
dosta neraspoložen i čisto protiv običaja dvaput 


ošamario šegrta a na kalfu se izderao, kakve 
je to nabio pete na kapetanove čizme, ko da 
je za kakovu frajlu iz grada. 

A onda, osjetivši, da mu ni to karanje ne ide 
od srca, uputio se u kačaru, da pretače vino, 
upravo je bio željan njegova mirisa, ne bi li 
se malo razdramio. 

Uto se pojavi na vratima nitko drugi nego 
Lulićka. Nije je vidio od Male Gospe, pa se za- 
čudio, pošto bi to danas mogla doći. Ona ga 
odmah saspe prijekorima, što ga nema k njima 
tako dugo i je li zaboravio na njih, ili su ga čim- 
god uvrijedile, pa ne dolazi nego samo po mom- 
ku pošalje, da im je kuća već vrhom puna sva- 
koj akog smotka, i sad je ona došla, da mu za- 
hvali na skrbi; zaista, da joj je rođeni sin, ne 
bi poštenije dijelio napolicu i brinuo se za njih 
dviju sirotica . . . 

I tu odjednom udari u plač i zajaukne: 

»A baš sirote i nesretnice! A znaš li ti, moj, 
kume, da mi ona moja kukavica od dana u dan 
gine? Gine i umire, još malo i ne ću više imati 
kćeri jedinice.« 

I nanovo stane je lelek i jauk, hvata se za 
glavu i očajno se zaljulja na svome sjedalu. 

Stoji Andrija s teglicom u ruci i koliko ga 
već iznenadio neočekivani dolazak, ova provala 
čuvstava još ga više uvalila u nedoumicu. Obo- 
rio brke niz obraze i tupo se zagledao u ženu 
s naporom nastojeći, da sabere misli. Najpo- 
slije se smislio i prousti polagano i ispreki- 
dano: 

»To je indi Marica bolesna! No — pa Mari- 
ca često pobolijeva, — kažu svi i vele, slaba 
je zdravlja i — od vremena na vrijeme trpi od 
glavobolje. Pa to i nije ništa tako ni ozbiljno. 
Bogu hvala, svaki se put opet digla i ozdravila.« 

»Ne, ne, ovaj je put ozbiljno, kažem ja to 
tebi, moj Andrija. Ovako je još nikada nije 
uhvatilo. Jadna ti sam nesretnica. Šta skrivih 
Bogu, da mi ju je dao tako kržljavu i slabu! 
Samo je malo krivo pogledaj, već pada u ne- 
svijest.« 

»Ta valjda i nije tako,« 



kušao Andrija protusloviti 
još uvijek stojeći pred Lu- 
lićkom. A onda kao po tra- 
gu stavi malo pitanje, je 
li zvala doktora, makar je 
morao znati, da se doktori 
ne zovu u Podravini, osim. 
kad je već duša na jeziku. 

(Nastavit se.>. 


Lijevo : 

ČIM JE SNIJEG POČEO KOPNIT1 
NA VISOKIM PLANINAMA, POVRA- 
TILI SU SE NA NJIH PASTIRI 
SA SVOJIM STADOM 

Tkanine u Bosni u srednjem vijeku 

Napisao Josip Stipančić 



Kad su Hrvati i Srbi došli na Balkan, raspa- 
doše se na velik broj župa, plemena i obitelji, 
koje življahu oseban život. To je razlog, što 
Hrvati i Srbi nisu stvorili jedinstvenu državnu 
cjelinu. Elemenat nesloge u njihovoj ćudi ba- 
ština je onih starosjedioca, kojima preoteše 
sjedište. 

U Bosni se kuća krije od kuće po gudurama 
i planinama, svaka živi za se svojim trudom. Ta 
je osamljenost donekle urodila i dobrim ro- 
dom, jer je uslijed nje ojačao zadružni život 
pod jednim krovom. Kako je svaka zadruga 
svojim trudom namirivala svoje potrebe, razvila 
se je i narodna domaća industrija. U nizu vrsta 
narodnog umijeća najviše se razvila tekstilna 
industrija. Uz preslicu i uza stan providile su 
naše žene od davnine svoj život. Štogod je izi- 
šlo ispod njihovih ruku, sve nam svjedoči o ne- 
običnoj vještini i o stalnome ukusu, koji je išao 
za tim, da ono što izradi, ukrasi, pa da godi i 
oku i srcu. 

Ali ipak naš narod u Bosni nije živio u davno 
doba u svim slojevima jednakim životom. Go- 
spoda i vlastela življahu za se. Primorske je gra- 
dove zd rana zahvatio dojam zapadnjačke ci- 
vilizacije, a odavle se je širio po gradovima bo- 
sanskih velmoža. Primorski su trgovci nosili po 
koji dio zapadne civilizacije, 
pa bosanska vlastela uzeše 
tuđe tkanine i nošnju, jer im 
narodna nije bila dosta lijepa. 

Sa tkaninama usvojiše i tuđi 
kroj. Tkanine su uvozili po- 
najviše dubrovački trgovci. Te 
su tkanine bile: svila, velike 
čiste svite, različni aksamiti, 
pandauri, hamuše, hazdeje, 
svilni podstavci i druge posta- 
ve. Uz navedene još se u listi- 
nama spominju i ove tkanine: 
fustanja, kavad, čenda, čelun, 
bračin i sukno, a naročito skr- 
let i grimiz. 

Pod svitom se je označivala 
nesrezana i neskrojena tkani- 
na. Ime svite prenijelo se je 
od materijala na samu odjeću, 
skrojenu od svite i tako se je 
uobičajio nazi\ u drugom zna- 
čenju za oznaku odijela uop- 
će. Ime fustanja sačuvalo se je 
do danas. To je u srednjem vi- 
jeku bila vrsta jeftinoga ve- 
za, koji se u velikoj mno- 
žini proizvodio u Italiji, a 


preko ušća Neretve uvozio u Bosnu. Kavad se 
je zvala vrsta suknena gunja, što su ga nekoć 
nosili stariji ljudi. To je bila oznaka za ono, što 
mi zovemo sukno. Čenda je bila vrst razno- 
bojnog platna, a upotrebljavala se je u Italiji 
za zastave. Azdija je bila tkanina, od koje se 
je krojilo odijelo! Od nje su se pravili i poja- 
si i vijenci oko glave. Sva je prilika, da je to 
bila vrsta širita, protkana zlatom ili srebrom, a 
katkada možda načinjena i od samoga zlata i 
srebra. Bračin je označivao sličnu vrstu zlatne 
tkanine, jer se je i on upotrebljavao za vijence, 
obložene draguljima. 

Među skupocjenim tkaninama srednjega vi- 
jeka spominje se aksamit. To je svilena tkani- 
na protkana zlatnim nitima, što mi danas zo- 
vemo brokat. Čelun je bila prugasta tkanina, 
koja se je upotrebljavala za zavjese. Čoha bi- 
jaše vrlo znamenita tkanina, koja se je iz Ita- 
lije razašiljala na sve strane, pa i u našu Bo- 
snu. Cijena suknu bijaše onda vrlo velika, a 
osobito skrletno i grimizno bijaše u velikoj ci- 
jeni. To se vidi iz toga, što su se Dubrovčani, 
sklapajući s banom Stjepanom mir, obvezali 
davati mu u imen danka svake godine po 14 la- 
kata čistog skrleta, a Balši pokloniše komad 
sukna vrijedan 60 dukata. 


Desno: ŽIVOT JE LIJEP 

Roman , Obitelji 


U 

CRNI DVORAC 


FRANCUSKI NAPISALA M. D E 

On je bio siguran, da ju je već vidio, ali se 
nije mogao sjetiti — gdje. Da, njemu su poznati 
oni masivni potpornji i oni veličanstveno uskla- 
đeni svodovi! 

Jedan sluga dođe im ususret i uvede ih u pro- 
strani i velebni salon, koji nije probudio nika- 
kvo sjećanje u svijesti Stanislava. 

Barunica se pojavi iza nekoliko časaka, a in- 
žinjer je dobio isti dojam kao i onda, kad ju je 
prvi put vidio i kad joj je bio predstavljen. . . Ba- 
runica Van Hottem baci na njega brzi pogled, 
koji je nešto ispitivao i bio obojan nekom tje- 
skobom. No pokazala se vrlo uljudna i susret- 
ljiva, ukoliko joj je to dozvoljavao njezin hla- 
dan temperamenat. 

Doskora dođe i Petar. Nastupio je oholije 
nego ikada, a kad se upustio u razgovore, stao 
je gomilati gluposti za glupostima, dok mu Ma- 
uricije nije rekao, da ga već jednom prekine: 

»Hoćemo li gospodinu Dugandu pokazati dvo- 
rac? Uvjeren sam, da će mu se vrlo svidjeti.« 

»Oh! To je obična hrpa starog pocrnjelog ka- 
menja, koje stoji ovdje kao nekakvo čudovište! 
Jednom ću dati srušiti sve ove starožine, pa ću 
na njihovo mjesto sazidati moderni i udobni 
dvorac. Tad ćete vidjeti pravu ljepotu!« 

»Vandal!« poviče Mauricije bijesan, a ni Sta- 
nislav se nije mogao suspregnuti, a da ne usta- 
ne proti takvoj rušilačkoj misli. 

No Petar im odvrati: 

»Ja ne volim starinske stvari! Ja sam prakti- 
čan čovjek! Čovjek bi umro od tuge u ovim za- 
gušljivim zidinama, u ovim mračnim odajama i 
u ovim beskonačnim hodnicima! . . . Kad bih imao 
nježne živce, mogao bih izgubiti san misleći na 
strahovite priče, koje pripovijedaju o svakoja- 
kim sablastima u ovom dvorcu. O ponoći sve te 
sablasti prema pričanju prema naokolo i poka- 
zuju se sad na ovom sad na onom mjestu. Zadnji 
je od njih duh maloga Gislana . . .; već četiri ili 
pet naših slugu tvrdi, da su ga vidjeli, i ništa vam 
ne pomaže dokazivanje, da su sve to puka pri- 
viđenja!« 

Petar prasne u bučni smijeh, a u očima nje- 
gove majke drhtala je sjena užasa. 

»Dođite, pokazat ću vam sve znamenitosti,« 
nadoda Petar. »Zatim ćemo poći u park popu- 
šiti po jednu cigaru . . .« 

Pregledanje dvorca započeli su s najvećom 
kulom, u kojoj se nalazila velika soba, slabo ra- 
svijetljena kroz prozorčić s debelom željeznom 
rešetkom. 

»Kako vidite po lancima, koji su pričvršćeni 
u zidu, ova je soba neko vrijeme služila za ta- 
mnicu«, reče barun Petar. »Ja mislim, da su ov- 
dje stavljali uglednije utamničenike ili članove 
obitelji, koji bi se usudili protusloviti volji go- 

(Nastava) 

spodara u kući. Oh, eh! Ima vrlo mnogo krvavih 
stranica u povijesti vojvoda od Saillesa!« 

Te riječi, a još više naglasak, kojim ih je Pe- 
tar izgovorio, uzbudile su Stanislava, koji odgo- 
vori s prikrivenom ironijom: 

»U onim dalekim i skoro barbarskim vreme- 
nima čovječji je život doista vrlo često bio sma- 
tran kao nevrijedna stvar. Danas su se običaji 
promijenili, ali samo prividno, jer iako čovjek 
više cijeni život svoga bližnjega, ipak svim si- 
lama nastoji, da ubija duše. Ali ovo moralno 
ubojstvo, skoro uvijek prolazi neprimjećeno, jer 
za njega nema tamnica, lanaca i svih ovih stra- 
hota iz prošlosti, koje bismo mogli pokazati.« 

Petar oštro pogleda inžinjera i reče: 

»Vi dakle više cijenite stara vremena, nego 
nova?« 

»To nisam rekao. Naše vrijeme predstavlja u 
odnosu prema prošlosti mnoge i velike napret- 
ke, i ja ne žalim, da sam se rodio u ovome vi- 
jeku namjesto u trinaestome.' Ali ja nisam od 
onih, koji sistematski ocrnjuju i napadaju pro- 
šlost, jer je polako iz jednoga vijeka na drugi, 
preko zgoda, koje u povijesnom sjećanju do- 
zivaju u pamet mnogo užasa, ta prošlost pripra- 
vila ovo, što mi danas ponešto s djetinjastim 
ponosom nazivamo progres — napredak. Na- 
predak! Eto, to je riječ naše generacije. Sve 
ostalo, sva tradicija, sva velebna djela prijašnjih 
vremena, svi veliki umovi i slavni čini, sve to ni- 
šta ne vrijedi pred napretkom, ili služi samo kao 
strašilo za socijalističke propagatore, koji viču 
na tiranju i na sramotu mrtvih vjekova.« 

»Izvrsno, dragi!« reče Mauricije i potapša ru- 
kom po leđima inžinjera. »Ja mislim baš kao i 
vi . . .; a šta vi, Petre, na to govorite?« 

Barun slegne ramenima. 

»Ja se nikad ne bavim s beskorisnim pitanji- 
ma,« reče Petar i iziđe, a dva mladića krenuše 
za njim. 

Mauricije se nagne prema Stanislavu, pa mu 
šapne: 

»Evo čovjeka, koji se ne tuče za vlastito mi- 
šljenje! ... On se evo na ovhkav način rješava 
diskusije, za koju uostalom njegov siromašni 
mozak ne bi ni bio sposoban.« 

Pregledavanje dvorca se nastavilo. Od vreme- 
na na vrijeme pojavila su se u svijesti Stanislava 
— neobična sjećanja. Tako na primjer na pragu 
sobe, u kojoj je stanovao pokojni vojvoda, i u 
velikoj blagovaonici. Jest, oni veličanstveni sa- 
govi sa biblijskim sadržajima nisu za njega bili 
novi ... A ona slika naprama vratima, na kojoj 
se nalazi gospodin s divljim licem i srditim po- 
gledom, zar nije bila kroz dugo vremena stra- 
šilo u njegovim djetinjskim snima? 

Desno : DJEČAK — Naslikao Zlatko Šulentić 


»Sve do pred malo vremena u ra- 
zličitim odajama bilo je mnogo slika 
sa članovima vojvodske obitelji,« re- 
če Petar prosljeđujući pregledavanje 
sa svojim gostima, »ali je moja maj- 
ka mnoge skinula rekavši, da ih tre- 
ba obnoviti. Ja se toga ne bih nikada 
sjetio.« 

»Šteta! Neke od tih slika sigurno 
bi vas zanimale, gospodine Duganđu,« 
reče Mauricije. »Slikar je imao ve- 
ličanstvenih modela, jer su svi člano- 
vi obitelji Mornelles bili krasni i po- 
sebni tipovi.« 

»Ih!« usklikne barun i slegne rame- 
nima. 

»On zastalno više voli svoj tip,« 
šapne Mauricije Stanislavu, koji je 
jedva suzdržao smijeh. 

Kad su došli na vrh stepenica, Pe- 
tar najavi: 

»Sad ću vam pokazati moje odaje, 
koje su uvijek bile određene za sta- 
novanje vojvoda od Saillesa.« 

Ušli su u široku okruglu prostoriju, 
a kad je barun zatim otvorio jedna 
vrata, reče: 

»Evo, ovo je moja soba, najveća u 
čitavom dvorcu; u njoj su živjeli i 
umrli skoro svi vojvode od Saillesa.« 

Stanislav odjednom stane. Zaoku- 
pilo ga neko neobično i naglo uzbu- 
đenje. Veliki krevet s vojvodskomjj HHHH 
krunom, veliki naslonjači s grbom l 
veličanstveni prozori, sve je u njemu! 
budilo prigušeno, ali ne poništeno sjećanje. Nje- 
gled zaustavi na lijevom zidu; tamo su se na- 
lazila vrata, ali prije nego što ih je vidio, on je 
»znao«, da su tamo. A isto je tako bio siguran, 
da će iza tih vrata naći veliku sobu osvijetljenu 
kroz dva velika prozora. U toj sobi naći će kre- 
vetić na zakrivljenim nogama i jedan starinski 
stol s albumima. Petar pođe prema tim vratima, 
otvori ih i reče: 

»Ovo je moja radna soba.« 

»Gdje dolazi možda dva puta na godinu,« ša- 
pne Mauricije Stanislavu. 

Stanislav zaokruži očima po sobi. Da, baš je 
bilo onako, kako je mislio: soba više duga nego 
široka, starinska lijepa stakla na prozorima . . .; 
ali nije bilo ni kreveta ni stola, jer je soba bila 
preuređena u bogatu radnu dvoranu. 

»Ali što znači sve ovo?« pomisli Stanislav po- 
nešto uznemiren. 

»Siromašna gospođa Vaulan i njezin sin sta- 
novali su ovdje, zar ne?« upita Mauricije, koji 
je bio ostao u susjednoj sobi. 

»Jest, vojvoda Rinaldo htio je njima dati ove 
odaje. Ali uvidjet ćete, da za nas nije bilo ugo- 
dno vidjeti, kako su oni, koji su zadnji došli, 


primljeni kao kraljevi, a moja majka i ja morali 
smo se zadovoljiti sa sličnim odajama!« reče 
barun s glasom punim zavisti. 

»Ali meni se čini, da je to bilo posve naravno,« 
odvrati Mauricije. »Ove sobe po pravu pripa- 
daju članovima obitelji. < 

Barun se zagrize za 
usnu, a Stanislav se sje- 
ti riječi, koje mu je jed- 
nom rekao Mauricije: 

»Barun Van Hottem, 
uza svu svoju škrtost, 
rado bi dao naslov voj- 
vode od Saillesa i kad bi 
mogao reći, da je poto- 
mak te slavne obitelji.« 

Kad se Stanislav sje- 
tio tih riječi, odmah je 
uvidio, da će odgovor 
Mauricijev neugodno 
odjeknuti u Petrovu 
srcu. 

Barun se žurio da izi- 
đu, ali se Mauricije zau- 
stavio da pogleda neku 
sliku, a Stanislav se 


da se stalno upozorava na »Bayer«-ov 
križ na Aspirin tabletama? 
Da, jer se stalno pojavljuju patvorine, 
sa željom da iskoriste svjetski glas 
Aspirin tableta. 


TABLETE 

Ogtflf rtg, pod S. brojem 32608 od 8. XI. 1938* 



Za ljetne fjaljine 


Izišli su i krenuli sjenovitim puteljkom. Iza 
smrti vojvode Rinalda gospođa je Van Hottem 
dala preurediti park, ali je ipak ostavila nedir- 
nut onaj dio, gdje se nalazila provalija, u ko- 
joj je Gislano Vaulan skoro našao smrt. Bilo 
kakva promjena bila bi tome mjestu oduzela 
njegov divlji i primitivni čar. 

»Pođimo na ovu stranu, Petre,« reče Mauri- 
cije. »Ovo je najljepši dio u vašem parku.« 

»Svak ima svoj ukus!« odgovori barun. »No 
da sam ja bio u dobi, da mogu kazati svoj sud, 
kad je moja majka obavljala razne poslove i iz- 
mjene u ovome dvorcu, uvjeravam vas, da bi 
i ovaj dio parka bio preudešen kao i ostali di- 
jelovi.« 

Mauricije skupi usne i izmijeni sa Stanislavom 
pogled, koji je govorio: 

»Kako je glup!« 

Krenuli su krivudastim i kamenitim puteljkom, 
na kojemu se barun nekoliko puta spotaknuo, i 
stigli do ruba ponora, pa se polako zaputili pre- 
ma jami. 

To se mjesto nije Stanislavu činilo novo: mo- 
žda je vidio kakav sličan predjel na svojim pm 
tovanjima i izletima . . . 

»Evo nas kraj glasovite jame, u kojoj prema 
pučkom mišljenju stanuju neobične utvare,« 
reče veselo Mauricije. 

Stanislav ostane za čas iznenađen . . . Pred oči- 
ma mu se stvorio taj predjel pokrit snijegom, 
vlada studen, a tamo na rubu ponora cvate div- 
no cvijeće — Božične ruže. Odjednom mu se 
pričini, da mu odmiče zemlja ispod nogu — - i on 
nehotično zaklopi oči . . . 

Kad ih je otvorio, opazio je pred sobom po- 
nor obasjan blagim jesenskim suncem, a pod 
njegovim nogama zemlja pokrita žutkastom tra- 
vom. Nikakva traga nije bilo cvijeću u tom opo- 
rom i klisurastom predjelu . . . 

»Doista su me spopala priviđenja!« pomisli 
u sebi i zabrine se. 

»Petre, ova je jama opasna! Gledajte, kako 
se zemlja posvuda kotrlja,« opazi Mauricije. 

»Ne smeta! Ovamo ionako nitko ne dolazi,« 
odgovori barun bezbrižno. »A nikada nisam čuo, 
da se ovdje dogodila kakva nesreća.« 

»Da, jedna se ipak dogodila. Čuo sam pričati, 
ne sjećam se više od koga, da je mali Gislano 
Vaulan jednom pao u ovu jamu i da je bio na 
čudesni način spašen.« 

»O tome nisam nikada čuo pričati . . . Gospo- 
dine Dugand, zar i vi kanite pasti unutra?« 

Stanislav se naime bio približio rubu ponora 
te se nagnuo, da mu vidi dno. Tada reče: 

»Doista, kad bi čovjek pao unutra, ostao bi na 
mjestu mrtav... Mora da je Gislano imao na 
nebu velikog zaštitnika . . .« 

Stanislav se okrene prema Petru i Mauriciju 
i odjednom prekine svoje riječi. Vidio je naime, 
kako u tom času dolazi prema njemu pokrajnim 
puteljkom tamnoputna žena, ovijena u neku tu- 
niku ... Tu je ženu već, odavna on vidio u-svo- 
j m kratkim i neobičnim priviđenjima, ali mnogo 
mlađu, bez onih brazda, koje joj naboraše ba- 
krenasto lice. (Nastavit će se.) 


kupujete 

u najvećem izboru 

kod 


okrene i baci još jedan pogled po odaji. I tada 
odjednom vidi, kako na velikom krevetu leži 
nježni lik žene s plavim kosama i velikim bla- 
gim očima, koje ga gledaju i dozivaju . . . 

»Mama!« 

Ta mu je riječ došla na usta i tu zamrla, pri- 
je nego što je bila izrečena. No dojam tog pri- 
viđenja bio je vrlo jak, te mu kroz čitavo tijelo 
proletješe trnci. 

»Imam bolesne živce,« pomisli Stanislav. 

Petar je zatim gostima pokazao neke druge 
sobe i kapelicu, lijepu starinsku građevinu, u 
kojoj je zbog vlage bilo hladno. Poslije toga 
povede ih kroz beskonačno duge hodnike i uve- 
de u dvoranu za pušenje, gdje im je htio ponu- 
diti nekoliko cigara. 

»Zar ne bi bilo bolje poći u park, namjesto da 
ostanemo po ovom krasnom vremenu zatvoreni 
ovdje u kući?« predloži Mauricije. 

.»Kako hoćetej« odgovori barun. 




Nove knjige 


Evolucija 

Prvo originalno kritičko dje- 
lo hrvatskog pisca o problemu 
evolucije (razvitka) živih bića 
izazvalo je nedavno najveću pa- 
žnju u našoj kulturnoj javnosti, 
jer se o problemu evolucije i 
postanku čovjeka, kao i svim 
onim pitanjima, koji su u naj- 
užoj vezi s njim, kod nas koje- 
šta i kojekako govorilo i pisalo. 
Većim dijelom je to bilo neobje- 
ktivno, tendenciozno i nestru- 
čnjački.^I danas te neznanstvene 
teorije kod nas marksističke 
brošure šire uz neke srednjo- 
školske udžbenike, pak je pri- 
godom ovogodišnje 130-godi- 
šnjice Danvinova rođenja opse- 
žno djelo* o. Marijana Blažića, 
profesora na dubrovačkoj fra- 
njevačkoj gimnaziji, uistinu zna- 
čajan prinos hrvatskoj stručnoj 
literaturi o tim pitanjima. Odli- 
čni crkveni govornik (na skoro 
300 stranica velikog formata) 
svestrano je obradio predmet te 
je djelo »Evolucija i po- 
stanak čovjeka« razdi- 
jelio u pet dijelova, koje je ilu- 

* Prof. o. B 1 a ž i ć: »EVOLUCIJA I 
POSTANAK ČOVJEKA«. Izdao: »Lo- 
gos«, Zagreb, ul. Gajeva 4/1. Cijena: 
broširano 60.— D, uvezano 70. — D. 


GRAĐEVNI LIMAR I UVODITELJ VO- 
DOVODA TE POPRAVLJAČ PLINSKIH 
AUTOMATA 

JOSIP HOl(, ZAGREB 

Zvonimirova ul. 2S — Telefon 24-019 

Preporuča se za sve limarske i vodovodne 
radnje i popravke kao na pr. kupaone, 
klosete, umivaonike, te sve ostale poslo- 
ve, koji u tu struku zasijecaju. Sve radnje 
izvodim najsolidnije u najkraćem roku uz 
najumjerenije cijene. Tražite ponude. 


Prva zagrebačka umjetna ljeva- 
ona zvonova, nadgrobnih ukra- 
sa, umjetnina i kovina 

RDDOLF KREBELJ 

ZAGREB 

Srebrnička 5, iz Nove ceste 120 
Izrađujem brončane nadgrobne 
svjetiljke uz umjerene cijene. Zvo- 
na izrađujem iz stare zvonovine 
Za zvona jamčim 10 godina 

. - - r t 


i postanak čovjeka 

majmuna i čovjeka, sličnosti, ali 
i goleme razlike; govori o dobi 
kad se čovjek pojavio na zemlji 
— diluviju. Zatim redom ispitu- 
je evropske, azijske i afričke 
praljude prama znanstvenim re- 
zultatima paleontologije i doka- 
zuje, da su svi ti praljudi bili ra- 
zumni ljudi, jer su imali vjeru, 
etiku, umjetnost ‘ — kulturu. U 
četvrtom dijelu dokazuje, kako 
čovječji duh isključuje životinj- 
sko podrijetlo. U petom dijelu 
postavlja nauku o razvoju bića 
u prave granice i raspravlja, u 
čemu se evolucija može slagati 
s vjerom, te kako je nastalo čo- 
vječje tijelo. Na koncu prika- 
zuje strašne posljedice materija- 
lističke nauke o evoluciji, koja 
čovjeka smatra samo naj savrše- 
nijom životinjom. Iz takve nauke 
moraju nužno slijediti razorne 
posljedice na etičkom, socijal- 
nom i političkom polju. 

Ovo reprezentativno znanstve- 
no djelo jednoga Hrvata zaslu- 
žuje osobitu pažnju i treba da 
ga pročita svaki kulturniji Hr- 
vat, jer predstavlja jednu van- 
redno zanimljivu i svestrano 
obrađenu studiju o problemu, 
koji je važan kao temelj materi- 
jalizma. M. 


Rješenje i nagrade križaljke iz broja 9-10. 

Okomito: 1. Kranj, 2. mari: V. Kraljić iz S., A. Peranić 

Krom, 3. Žarko, 4, S. R., 5. PV, iz S. N., I. Ramljak iz S., D. Mar- 
ti. pro, 7. ave, 8. ka, 9. la, 10. gan iz S., M. Jerčić iz M., F. Klo - 

Persida, 11. oborina, 12. pr, 13. bučar iz S. /. Z., H. Fiijak iz P., 
at, 14. drzovit, 15 kramari, 20. Š. Segarić iz /., Hrv. čitaonica iz 

aul(a), 21. kat, 23. leo, 24. Bog, Otoka, Nar. čitaonica iz Mihov- 

30. imela, 32. lasta, 35. J. D. ljana, SS. Milosrdnice iz B. i J. 
(Janko Drašković), 36. lio, 37. Kopun iz M. 

Java, 38. eno, 39. pa, 42. rt, 43. 
no, 46. VO, 47. to. — Vod o-, 
ravno: 4. srp, 6. pra(star), 8 
kal, 10. pravo, 12. prova, 14. da- 
rak, 16. ce, 17. barometar, 18. 

Ra, 19. Rajko, 22. zloba, 25. osu, 

26. ar, 27. OE, 28. Omi, 29. iliti, 

31. Volga, 33. (h)ađ, 34. najljep- 
ši, 40. Ra, 41. arena, 44. Diana, 

45. tusti, 48. tlo, 49. ovo, 50. 

Oto. 

Po 5 romana dojili su: J. Avić 
iz B. i V. Naletilić IZ R- P° 1 r °- 

cV :)j. rf V 

Jubilarno književno djelo osniva- 
ča i glavnog urednika „Obitelji* 
DRA JOSIPA ANDRIĆA: 



prikazuje na neobično živ način 
i obiteljski život hrvatske žitni- 
ce — Srijema 

Za Vas stoji samo 25 Din 
KNJIŽ. DOBRIH ROMANA 

ZAGREB 

Trg Kralja Tomislava br. 21 


strirao s petnaest zanimljivih sli- 
ka. 

U prvom dijelu prikazuje nau- 
ku evolucije, njene dokaze i nji- 
hovu vrijednost, da stvori kona- 
čni zaključak: nauka o evoluciji 
je tek hipoteza! U drugom dijelu 



PROF. 0. MARIJAN BLAŽIĆ, 
pisac knjige „Evolucija i postanak čovjeka" 

raspravlja o uzrocima evolucije 
i dokazuje, kako se sami evolu- 
cionisti među sobom razilaze. U 
trećem dijelu, koji je izvanredno 
zanimljiv, raspravlja o postan- 
ku čovjeka. Najprije prikazuje 




Kineska narodna priča 


Cijepa djevojka i grdi Taiarin 


Huang-Ho je bio bogati kineski trgovac. Ži- 
vio je u prekrasnom dvoru, koji je bio ograđen 
mramornim zidom. U svome je vrtu imao jeze- 
ro, a na malenom otočiću se dizala sjenica, gdje 
bi on sa svojim kćerima pio čaj. Žalostio se, što 
nije imao sina, ali je neobično nježno ljubio svoje 
tri kćeri. Zvale su se: Kun-Ši, Perli-Sing i Sing- 
San. Sing-San je bila najmlađa i najljepša. Tr- 
govgeve su kćeri rado zalazile u veliki vrt, gdje 
bi se šetale, sjedale na kamene klupe i motrile 
plavilo jezera. Ovdje su svakoga jutra hranile 
zlatne ribice, a ponekad i staroga šarana, kojega 
su vrlo voljele, jer je već odavno živio u jezeru, 
bio već star i mudar, pa su se s njime često za- 
bavljale. 

Jednoga je dana najstarija Kun-Ši pripovije- 
dala, da će se udati za vojnika, a mlađa se hva- 
lila, da će joj muž biti sudac. »A koga ću iza- 
brati ja?« pitala se Sing-San. »Vojnik bi mi bio 
previše grub, a sudac pak odviše ponosan. Naj- 
radije bih izabrala lijepoga, sretnoga i mladoga 
princa. 

»Nagnite se nad vodom i pričajte mi, što vi- 
dite!« govorio im je šaran. 

Kun-Ši je ustala, nagnula se nad kristalnu po- 
vršinu jezera i ugledala sliku nekoga vojnika. 
Perli-Sing je opazila ponosnog suca, kako sjedi 
u dvorani za suđenje. A Sing-San je najprije 
primijetila lik gruboga, grdoga Tatarina, a od- 
mah potom sliku krasnoga princa, obučena u 
žutu svilenu haljinu, urešena paunovim perjem, 
a na ovratniku su mu se sjali dijamanti. 

»O, gdje on živi?« zapljeskala je rukama. 
»Gdje ćemo se sastati?« 

»Samo ću ti jedno reći. Ne budeš li ljubila Ta- 
tarina, nikada se ne ćeš sresti s princem,« go- 
vorio je šaran. »Obojica žive iza velikoga ki- 
neskog zida. 

Sing-San i njezine sestre su se veoma začudile, 
jer nikada nijesu čule, da bi tko živio iza veli- 
koga kineskoga zida. Nekoliko dana iz toga po- 
hodio ih je otac i rekao, da putuje daleko u sje- 
vernu Kinu nakupovati robe i neka svaka kaže, 
što želi, da im donese za uspomenu. 

»Htjela bih nakit od dijamanata,« govorila je 
Kun-Ši. »A ja dragocjenu iglu za kosu,« molila 
je Perli-Sing. Na koncu je Sing-San izrekla svo- 
ju molbu: »Tatice, molim te, donesi mi komadić 
kineskoga zida i to će mi biti najljepša uspomena 
s tvoga putovanja.« 

Huang-Ho je proputovao mnogo stotina milja 
sjevernih krajeva Kine, ali veliki kineski zid još 
nikada nije ugledao. Lako mu je bilo nabaviti 
nakit i iglu, ali nije mogao odbiti molbe svoga 
miljenčeta. Uvidio je, da bi nju najviše razve- 
selio kamičak s velikoga kineskog zida i odlučio 
je, da će svakako izvršiti molbu svoje kćeri. 

Nakon dugoga i napornoga puta je konačno 
došao do beskrajno dugog zida, koji je bio tako 
tvrd, da ga ni najčvršćim krampom ne bi mogao 
oštetiti. Ipak kako li se je začudio, kada je iza 


dugog napora odvalio kamenčić i za njim se sro- 
zala cijela hrpa kamenja, da je svojoj kćeri mo- 
gao ponijeti više tuceta komadića. 

Jedva se pribrao, skočio je naoružani Tatarin 
s bijesnim pogledom i zgrabio ga za ramena. 

»Izvršio si veliki zločin!« vikao je. »Oštetio si 
carski zid i zato moraš umrijeti!« Zasvirao je i 
odmah se pojavilo dvadeset okrutnih Tatara. 
»Svežite ovoga čovjeka i odvedite u zatvor,« 
vikao je zapovjednički. »Oštećeni zid treba da 
do sutra bude popravljen.« 

»Barem me saslušajte,« molio je ubogi Huang- 
Ho. »Pričat ću vam zašto sam to učinio. I tužnim 
je glasom ispripovijedao Tatarima svoje doživ- 
ljaje iz južne Kine, o svojim lijepim kćerima, pa 
o Sing-Sani, koja je najljepša. Kada je govorio 

0 njezinoj ljepoti, vođa Tatara se nasmiješio. 
»Želio bih je vidjeti,« govorio je. A kada je Hu- 
ang-Ho nadovezao, da je baš ona molila, ne bi 
li joj donio komadić kamena s velikoga kineskog 
zida, na časak je ušutio. 

»Dovedi mi svoju kćer i daš li mi je za ženu, 
darujem ti život,« rekao je konačno. 

»Ne, ne!« uzviknuo je Huang-Ho upirući po- 
gled na grdoga Tatarina. 

»Ja bih je veoma ljubio. Popni se sa mnom na 
zid, da ti pokažem prekrasne stvari, koje bih 
joj darovao.« Tatarin je poveo zarobljenika i 
pokazao mu svoje dvorove, koji su bili raskošno 
rasvijetljeni srebrnim svjetiljkama, prostrti me- 
kim skupocjenim sagovima. Ali Huang-Ho nije 
nikako pristajao. Na to je Tatarin rekao, da će 
sam poći na put u južnu Kinu, pričat će Sing- 
Sani, što se zbilo s njezinim ocem, te će je mo- 
liti, da bi se s njime vratila do velikoga zida. 

Kada ga je Sing-San ugledala, odmah se sje- 
tila šaranovih riječi: »Ne budeš li ljubila Tata-^ 
rina, nikada se ne ćeš sresti s princem.« Odazvala 
se Tatarinovoj molbi, pružila mu ručicu i pošli 
su zajedno k velikome zidu. Sada je Tatarin pu- 
stio oca. Sing-Sani je dao sve, štogod je mogla 
pomisliti i svim je silama nastojao, da je usreći. 
Imala je dijamanata, rubina, skupocjena odijela 

1 novaca više, nego što je mogla potrošiti. »Zar 
me nikada ne ćeš ljubiti, Sing-San, što sam tako 
grd?« žalosno joj je rekao jednom njezin muž. 
»Jer si tako dobar, volim te!« odvratila je Sing- 
San, bijelim ga rukama obujmila oko vrata i po- 
ljubila ga je. I što se dogodilo? U taj se tre- 
nutak grdi Tatarinov lik preobrazio u krasnog 
mladog princa, kakva je ona vidjela doma na 
površini jezera. 

»Zar si ti princ?« zapitala je puna radosti. 

»Da, Sing-San. Bio sam proklet i ti si me spa- 
sila, jer si me zavoljela. Da me nijesi poljubila, 
nikada ne bi srela princa. 

»Upravo je tako rekao i šaran,« šaptala je 
Sing-San. »O ja sam uistinu sretna.« I princ se 
veselio, što će s tako lijepom ženom moći biti 
sretan cijeli svoj život. 

Dobar tek 


Juha od telećeg mozga. U rasto- 
pljenu mast metni malo brašna i za- 
pjeni te dodaj nasjeckanog zelenog 
peršina, prepareni teleći mozak i sve 
pirjaj. Zatim nalij juhe, promiješaj i 
dobro prokuhaj. Prije nego nosiš juhu 
na stol, zamuti u nju žumanjak. 

Jaja sa špargom. Skuhanu špargu 
nareži na male komadiće te ih pri- 
miješaj u stučena jaja, koja posoli 
i uspi u vrelu mast te prži kao kaj- 
ganu. 

Pirjane pržolice. Dobro stuci pržo- 
lice, posoli ih i malo pobiberi, s je- 
dne strane umoči u brašno i preprži 
naglo u masti, da lijepo porumene. 
Dotle u šerpi pirjaj nasjeckanog lu- 
ka,. dodaj oguljene i na kockice na- 
rezane kisele krastavce te u tom pir- 
jaj pržolice, dok ne postanu mekane, 
zalijevajući ih oprezno. Na kraju 
umak još zagusti brašnom i malo 
osladi komadićem šećera. Ponudi s 
pirjanom rižo'm. 

Krumpiri s mliječnim umakom. 

Oguli 1 kg krumpira, operi ih, nare- 
ži na deblje kolute i kuhaj u slanoj 
vodi, u koju metni i malo kima. Do- 
tle načini svijetli zapržak, razrijedi 
ga vodom, u kojoj se kuhao krum- 
pir, dobro promiješaj i zalij mlije- 
kom (ili vrhnjem) te po volji zaki- 
'seli i zamuti jedno jaje. Skuhane 
krumpire stavi u taj umak te nareži 
još po volji i kuhanog suhog mesa. 

Pečena kaša od krupice (grisa). 
Skuhaj u vodi (ili mlijeku) 12 dkg 
krupice te onda pusti, da ohladi. Kad 
ohladi, primiješaj 2 žumanjka, posoli 
i dodaj snijeg od 2 bjelanjka. U ni- 
skoj tavi rastopi 2 dkg slanine, na- 



kada kupujete Aspirin, da li je 
»Bayer«-ov križ na pakovanju i tableti. 
Bez ovog zaštitnog znaka 
nema Aspirina 


TABLETE 

Oglai reg. pod S. brojem 32608 ad 8. XI. 1938. 


rezane na kocke, pa na to uspi kašu 
i naglo je ispeci u pečenjari, da po- 
rumeni. Jede se sa salatom. 

Pilići u umaku od vina. Očišćene 
piliće posoli i pirjaj sa svim mogu- 
ćim zelenjem na masti. Onda razrezi 
piliće na polovice ili četvrtine. Nači- 
ni svijetli zapržak, u koji nalij bije- 
log vina, dodaj octa, limunove kore 
i malo šećera te u to nalij procijeđeni 
sok, u kojem su se pirjali pilići. Ako 
treba, možeš taj sok još i razrijediti, 
pa ga prokuhaj. Na koncu nalij slat- 
kog vrhnja, u kojem si razmutila 
prije žumanjak. U taj umak stavi pir- 
jane piliće. 

Torta od datulja. Miješaj 8 dkg ma- 
slaca, 15 dkg šećera i 8 žumanjka te 
dodaj 6 dkg oguljenih naribanih ba- 
dema, 6 dkg narezanih datulja, 5 dkg 
brašna i snijeg od 8 bjelanjaka. Tu 
smjesu peci polako u obliku za tor- 
tu dan prije. Tek drugi dan se pre- 
reze i puni ovim: Miješaj 10 dkg ma- 
slaca, 10 dkg šećera, malo ruma, 10 
dkg narezanih datulja i malo vanilije. 
— Preko torte prelij preljev od li- 
muna. S. A. 

Za odgoj djece 
DJEČJE PRIČE 

Svako dijete rado sluša priče. Eks- 
perimentalna psihologija i temeljita 
naučna ispitivanja dokazala su, da 
dijete voli priče. Pitanje je samo, koju 
vrst priča je najbolje dati djetetu, 
da li fantastične priče ili realne. Ve- 
lika je moć dječjeg oživljavanja u 
priču; dijete prije sedme godine obi- 
čno ne razlikuje, što je stvarno, a 
što nestvarno. Ono na pr. drži u 
ruci komad drva ili porculana, pa 
ipak razgovara s njime i vjeruje, da 
je živo. U to doba rado sluša fan- 
tastične priče na pr. o Crvenkapici, 
Snjeguljici, patuljcima, no poslije sed- 
me godine počinje se u djetetu po- 
malo razvijati interes i za realne 
priče. 

Fantastične i izmišljene priče osta- 
ju djeci i kasnije u životu kao neko 
čarobno dječje carstvo, kojeg se od- 
rasli ljudi sjećaju sa smiješkom. Kod 
prrčanja fantastičnih priča treba pa- 
ziti, da se djeci osjetljivoj i s buj- 
nom fantazijom ne razvija -previše 
čuvstvenost i želja za takvim priča- 
ma. Fantastičnim pričama dodajmo i 
drugu vrstu, a to su priče 1 iz stvarnog 
i istinskog života. I kod te vrste pri- 
ča moramo paziti, da ne budu odviše 
realne, da ne prelaze u grubi natura- 
lizam. U današnjem vijeku dijete će 
još uvijek rano upoznati realnost ži- 
vota sa svim svojim grubim pojava- 
ma. 

Ukratko, treba naći sredinu i dati 
djeci fantastičnu priču i realnu pri- 
povijest, a kod obojeg paziti na gra- 
nicu. Još nešto, na što valja paziti, 
a to je praznovjerje, koje se krije 
u nekim pričama, osobito gatkama 
i bajkama. Rušiti sve, što bi zlo utje- 
calo na dijete, a njegovati samo istinu 
i dobrotu. Najvažnije je kod svakog 
pripovijedanja, da se onaj koji pri- 
povijeda djetetu zaista uživi u priču 


i govori lijepo, ugodno, a malom ge- 
stikulacijom i mijenjanjem glasa da- 
de lijepu formu i slikovitost priče. 

Inrade lijepih naših narodnih pri- 
ča, a mnogo ih je i od naših omladin- 
skih spisatelja i spisateljica. Dakako 
treba dobro pripaziti na izbor. »Mala 
Mladost« donosi ih po nekoliko u 
svakom broju, a lijep broj najboljih 
izdala je »Knjižnica Dobre Djece« u 
posebnim knjigama, u čemu bi sva- 
kako trebala nastaviti. M. C-ić 

Kućni savjeti 

Čišćenje bojadisanih vrata. Za či- 
šćenje vrata ili prozorskih okvira ne 
smijemo upotrebiti ni sapunicu, ni 
lužinu; jer se tim ništi uljena boja. 
Najbolje i najlaglje čisti se na ovaj 
način: deset do dvanaest dijelova vo- 
de pomiješa se sa jednim dijelom sal- 
mijaka, pa tim možemo najbolje opra- 
ti vrata ili prozorske okvire. I. S. 


Kuhinjski kalendar 


Svibanj 

Ponedj. 

8 


Objed: Juha od bijeloga graha. 
Pečena kaša od krupice sa salatom. 
Večera: Jaja sa špargom. 


Utorak Objed: Juha od graška. Pirjane 
pržolice u umaku s pirjanom rižom. 
Q Večera: Špageti s umakom od 
** rajčice. 


Srijeda Objed: Juha od špinata. Savija- 
ča s krupicom (grisom). Kompot. 

< Večera: Krumpiri s mliječnim 

umakom. 


- Objed: Govedska juha s rižom. 

Četvrtak Govedina s kašom od krumpira i 
^ ^ umakom od češnjaka. 

H Večera: Pržena teleća jetra sa 
salatom. 


Objed: Prežgana juha. Pirjani 1 

grašak sa salatom. Palačinke. 
Večera: Brodeto. 


Subota 


Objed: Juha od celera s prženim 
žemljinim kockama. Okrugljice od 
krumpira s umakom od šljivina pek- 
meza. 

Večera: Teleći odresci sa salatom. 


N r Objed: Juha od pilićje sitneži. 
Nedjelja pjjjći u umaku od vina s rižom. Tor- 
^ m ta od datulja. 

14 Večera: Pariške kobasice na octu 
i luku. 


Ponedj. Objed: Juha od krumpira. Špinat 
^ mr s faširanim odrescima. 

13 Večera: Slanina s mladim lukom. 


Utorak 


Objed: Juha od cvjetače. Vari- 
vo od leće. 

Večera: Sir s vrhnjem. 


Srijeda Objed: Pileći paprikaš s rezan- 
cima. Kuhane suhe šljive. 

1 / Večera: Omlet od kupusa. 



; 55. Četa se dala u trk i u tren oka 
dojuriia do karavane. Nastao je me- 
tež; galama, pucnjava. Zrak je bio 
pun gustog dima od baruta. »Pa to 
su pustinjski razbojnici!« Tom će. 


56. Borilo se na život i smrt. Svuda 
su naokolo ležali ieševi. Konačno su 
»karavanci« pritisnuli jače i razboj- 
nici, oslabljeni i raspršeni, bili su pri- 
siljeni da se povuku. 


57. »Joj, gledajte! Mrcina, gad, hu- 
lja! Oborio je onu ženu i oteo joj iz 
naručja dijete. Sada trči do konja. 
Dečki! Osveta! Za njim! Ne smije 
nam uteći!« 



58. Videći bešćutnost razbojnika, u 
njihovim srcima uskipi pravedni bi- 
jes. »Za njemu crna tikva smrviš!« 
krikne Jim i uperi pramac balona na 
razbojnika. Tako će Tom osvetiti ne- 
pravdu. 


59. Udarac je bio žestok. Razboj- 
nik je ispustio dijete i pao onesvije- 
šten. Na sreću je mališan ostao ne- 
ozlijeđen pa se je kao prestrašeni 
kukčić koprcao u pijesku. Prvi ga je 
Tom uzeo u ruke. 


60. »Jo, ti moje slatko tikvica, ti 
lepo moje pajcek! Ehe, ti daš jena 
pusa, na, ehe! Mi spasiš tvoje male- 
no životec, ehe, a onom fakina raz- 
bojnik dali po čunjka. Ti rožica — 
fijolica, ja te express odneseš mami!« 


SVJETSKI DOGAĐAJI 

1. travnja: Chamberlain izjavio, 
da će braniti nezavisnost Poljske. 

2. Parlamentarni izbori u Belgiji. Ve- 
lik uspjeh katolika; 

3. Ratna mornarica Vraćena nacio- 
nalnoj Španjolskoj. 

4. Smrt bagdadskoga kralja Gazija. 
— ■ Slovački ministri Msgr. Tiso, 
i Durčanski u Berlinu. — Mexico 
priznao novu Španjolsku. —Polj- 
ski ministar vanjskih fpošlova 

r. Beck na pregovorima u Londonu. 

5. Talijanske novine pišu, da je Njć- 
- mačka spremna spriječiti britan- 
sko naoružanje. 

6. Sklopljen savez između Britanije 
i Poljske. — Ponovni izbor Lebru- 
na za predsjednika Francuske. 

7. Talijanska vojska zaposjela Alba- 
niju. 

.8, Velika uznemirenost Francuske i 
Engleske radi zaposjedanja Alba- 

a nije, : i SS 3 i 

10. Papin govor narodima i državni- 
cima o miru, pravdi i milosrđu. ‘ 

12. Saziv albanske konstituante. Od- 
lučena perspnalna unijas - Itali- 
jom. — Italija priznala Slovačku, 

r ~3 • ■ <• -i 

koja je zabranila t. zv. čehoslova- 
čku narodnu crkvu. 

14. Engleski ministar financija Sir 
John Simori priznaje, da je Brita- 
nija pozivala Sovjetsku Rusiju na 
suradnju. — Albanija istupila iz 
Društva Naroda. 

15. Iza Mussolinijeve izjave o nepo- 
vredivosti Grčke nezavisnosti dali 
su istu izjavu Chamberlain i Da- 
ladier za Grčku i Rumunjsku. 

16. Roosevelt u obliku poslanice po- 
sreduje za sporazum u Evropi. 

17. Talijanska i njemačka vlada od- 
lučile, da će sporazumno odgo- 
voriti na Rooseveltovu poslanicu 
i to negativno. — Slovački pred- 
sjednik Dr Tiso izjavio, da je 
Slovačka posve slobodna, 

.18. Govori se, da će Engleska i Fran- 
cuska jamčiti nezavisnost Turske. 
— Madžarski ministri Teleki i 
Czakv u Rimu, - < • . 

19. Poljska se drži rezervirano pre- 
ma pregovorima p britansko-so- 
vjetskom sporazumu. 

20. Mussolini odgovara Rooseveltu, 
da Italija ne kani nikoga napasti. 

; — Britanija i Francuska odluči- 
le da pošalju opet u Berlin svoje 
poklisare. ^ Franco govori o ide- 

ji španjolskog carstva: — Hitle- 
rov rođendan. — Sv. Otac odre- 
đuje molitve za mir. 

22. Francuski ministar financija Rey- 
naud traži 15 milijardi franaka za 
naoružanje. 

23. Osnovana nova češka organizacija 
»Narodna Zajednica« pod vod- 
stvom Dra Hache. — Umro' kar- 
dinal Domenico Mariani. 

25. Velika opozicija protiv nacrta o 
općoj vojnoj obavezi u Engleskoj. 

26, John Simon veli, da Engleska tro- 
ši za narodnu obranu 2 milijuna 
funti dnćvno. 

28. Japan želi da s Njemačkom i Ita- 
lijom sklopi savez protiv boljše- 
vizma. 

28. Hitlerov govor u Reichstagu. Tra- 

■ ži Dancig i kolonije. Želi prijatelj- 
stvo s Engleskom. Otkazuje t'lotni 
sporazum s Engleskom i njerpa- 
mačkb-poljški sporazum. Negati- 
van odgovor Rooseveltu. — Donji 
Dom u Engleskoj ■ primio vojnu 
obvezu. — Otvorenje izložbe i 
kongresa Katoličke ,štampe u Za- 
grebu. ' 

29. Madžarski ministri u Berlinu. 

" ■ -i - >,V. . 'V 

U KRČMI. Hrvat: »Slušaj, 
Švabo: što znači »warum« na hr- 
vatskom?« 

Nijemac: »Zašto.« 

Hrvat: »Jer bih to htio zna- 
ti, mutane jedan!« 

ISTINA. Redar: »Kako, vi 
sada, nakon što su vas na mrtvo 
ime izlemali, u sav glas pje- 
vate?« 

Pijanac: »Je, gospon stra- 
žator, da sam zvao u pomoć, vi 
i onako ne biste bili došli!« 

ČUDNO PITANJE. Ona: »Ta- 
tica mi je jutros rekao, da će 
polovicu naših životnih potre- 
ba on namiriti.« 

O n: »Lijepo! A drugu polo- 
vicu?« 

JASNO. Opljačkani: »Zar 
vas nije stid, da ste me tako baš 
posvema opljačkali?« 

Pljačkaš: »Pa što vi mi- 
slite, da mi razbojnici od zraka 
živimo? Vi tuluman jedan!« 

IZGOVOR. Sudac: »Zašto 
ste vi čovjeka najprvo uvrije- 
dili, a zatim još i išćuškali?« 

Optuženi: »Ja sam se tek 
naknadno sjetio, da je gluh.« 

PJESMA I PROZA. Ona: 
»Ah, kako umiljato ove ljubice 
mirišu!« 

O n: »Pa to i moraju.« 


DJEČJI ODGOVOR. Majka: 
»Što to čitaš, Ivica?« 

Ivica: »Ne znam, mama!« 

Majka: »Kako ne znaš, kad 
eto čitaš na glas?« 

Ivica: »Da, mama, ali ne slu- 
šam!« 

U PLESNOJ ŠKOLI. O n: »A 
koliko vam je godina, gospo- 
jice?« 

Ona: »No, čujete! Takva se 
pitanja damama ne postav- 
ljaju!« 

O n: »Pa zar ste već tako sta- 
ra?!« 

MILO ZA DRAGO. A: »Sve 
mi se nekako čini, da su tvoja 
uha svaki dan sve to dulja!« 

B: »Pa da. Iz mojih uha i iz 
tvoje pameti dao bi se napraviti 
baš sjajan magarac; zar ne?« 

SAMO OPREZNO! Doma- 
ćica: »Pijete li rakiju?« 

Prosjak: »Hm! ... Je li to 
poziv ili preslušavanje . . .?« 

DOBAR ČOVJEK. A: »Opro- 
stite, molim, moje ime je Žmr- 
flja!« 

B: »Opraštam!« 

LIJEPA USPOMENA. S u - 
d a c: »A otkuda vam ovi otpi- 
rači, kojima ste provalili u tu- 
žiteljevu blagajnu?« 

Provalnik: »Ah, te sam 
naslijedio. To je uspomena još 
od mog pokojnog djeda!« 

PROFESORSKI. (Monolog): 
»Do bijesa! Pa danas je trebalo 
biti moje vjenčanje? Zakasnio 


sam! A koja bi mi i korist bila, 
da sada još požurim, kad je 
vjenčanje sigurno i onako već 
obavljeno!« 

SAN. Ona: »Duka, Duka! 
Molim te, probudi se. Sanjala 
sam, da je u sobi miš.« 

O n: »Tako? No onda sanjaj, 
da je u sobi još i mačka, pa će 
biti sve u redu!« 

Sabrao SI. T r - s k i 



Najveća katolička tvrtka glazbala u državi 


Umjetno vezenje i klinika čarapa 



Petrinjska ulica br. 2 preko puta 
Zagrebačkog Magazina 

Važno za modne salone 
i za cij. dame 

Po najnovijim modelima izrađuje- 
mo sve vrste vezenja na opravama 

Modnim salonima naročiti popust 


RADIONA POPLUNA 

BARICA ĐAPO 

ZAGREB, ILICA 68 

Poplune odfpahuljlca (perja) vate i vu- 
ne kao i pllmo-e izrađuje stručno 1 so- 
lidno uz um]erene cijene 

^Primaju se popravci kao i obnavljanje 
starih popluna, te narudžbe iz provincije 


Dobrijanov bolesni zub 



Zabolio čiku 
Dobrijana zub, 
pa je zato danas 
i bolan i grub. 


Boljetica ljuta 
u glavu mu tuče, 
te će za to liječnik 
zub taj da izvuče. 


A1 kad ni tad bolja 
od zuba ne presta, 
do zubara ide 
čika opet smjesta: 


»Zub si zdrav izvukd!« 
naš Dobrijan viče, 
»bolesni je ost6, 
čuvaj se liječnice!« 


llustrovani tjednik . Obitelj * stoji 4 Din po broju. Pretplata 30 Din na tri mjeseca, za inozemstvo 4 dolara godišnje. Pretplata se plaća unaprijed 
Rukopisi se ne vraćaju. .Obitelj' izdaje Konzorcij kuća Dobre Štampe. Za Izdavača i uredništvo odgovara Dr ] osip Andrić, glavni urednik . Obttelll * 

. Obitelj ‘ se tiska u Tiskari Narodnih Novina u Zagrebu. Za tiskaru odgovara V. Kirin, Deželtćeva ul. 2. 





1. Elegantni kostim u modernoj pastelnoj boji. Kaputić dosta dugačak, sa kožnatim pojasom u istoj boji. 2. Vrlo 
praktičan ogrtač za proljeće i ljeto u tamno-plavoj boji. Krojen u zvonolikom kroju. — 3. Jednostavna, ali elegantna ha- 
ljina od šarenog svilenog materijala. K tome mali bolero u boji prikladnoj haljini. — 4. Moderna haljina sa širokim pa- 
šom u struku i bogato naboranim gornjim i donjim dijelom. Puceta od istog materijala kao i haljina. 



Križaljka 

Složio M. Badovinac,. Zagreb 

Vodoravno: 1. turski velikaš (Čengić!), 5. 
rastavni veznik, 7. pokrajina u Grčkoj (dijalekt!), 
9. vijak, 10. broj, 11. stan za blago, 13. skitnički 
narod za seobe naroda, 15. lična zamjenica (ž. r.), 
17. sin Abrahamov, 18. muško ime (narodno pre- 
ma anđelu), 19. muško ime (njem. car), 21. žen- 
sko nar. ime, 24. prosvjetna ustanova, 26. naš sli- 
kar (živi u Americi), 27. velika kesa (džak), 28. 
vlasnik banke, 30. kukac (bode!), 31. Sukob na- 
roda (boj). 

Okomito: 1. lat. krilo, 2. napjev, 3. Sul- 
tanov nalog velikom veziru, 4. kvar, 5. Musli- 
mansko muško ime, 6. muško ime, dem. od Ilija, 
8. evanđelist (orao/), 12. drvo, 14. ljekarija 15. 
organ za vid, 16. ovamo, 20. nar. muško ime pre- 
ma Antun, 22. grad u Grčkoj, 23. divlji narod 
(Obri), 24. grad u Srbiji, 25. muško ime (tuđ.), 
27. koprena, 29. crven (njemački). 


Rješenje treba poslati do 20. svibnja. Među 
odgonetače podijelit će se 20 krasnih romana. 


